
Elke deel van u liggaam Kry 
sy lewensenergie van die suur- 
stof en voedingstowwe in die 
bloedstroom. Bloed sirkuleer om- 
dat dit gepomp word deur die 
hart — die wonderbaarlike. ge- 
spierde masjien wat jaar n jaar 
uit onophoudelik werk or lewe 
en gesondheid te bewaar. 


Soms word die hart wel `n bie- 
tjie moeg, sy klopping swak of 
onreëlmatig. Dit is egter nie altyd 
aan 'n ernstige hartkwaal ('n saak 
vir die spesalisl) te wyte nie 
Dikwels dui dit eenvoudig op 
verswakte hartspiere en gevolg- 
like ondervoeding van u liggaam 

. en dit kan u baie afmat en 
uitput. 


In sulke gevalle gee Dr. Allens- 
Watersugpille doeltreffende ver- 
ligting. Dr. Allens - Watersugpille 
belemmer nie enige ander behan- 
deling wat u ondergaan nie, maar 
as u wel 'n dokter raadpleeg, sê 
hom dat u hulle gebruik. 


Dr. Allens- 
Watersug- 
Pille 


R5c by apteke ora! 

GEVAARTEKENS 


Die Westerse lande was die bakermat van die 
Christendom en die volke van hierdie lande was 
dié grondleggers van die Westerse beskawing. 
Hulle het die kruisbanier geplant op al die konti- 
nente en hulle sendelingé het dit voortgedra tot 
die volkere van baie lande. Die beskawing waar- 
van hulle die draers was, is tot groot hoogtes ge- 
voer en die vrugte daarvan word reeds vir eeue 
gepluk. Die barmhartigheidsdienste, die volkswel- 
synsdienste, die Rooikruisorganisasies, die talle ge- 
stigte vir allerlei doeleindes ens., is almal te danke 
aan die Christendom en die evangelie wat die Chris- 
tendom met hom meegebring het. 


Maar beskawings kom en gaan netsoos ryke 
kom en verdwyn, en met die val van sulke ryke 
gaan ook die beskawings wat hulle gebring het 
verlore. So was dit met die Babiloniese en die 
Egiptiese, met die Griekse en die Romeinse ryke. 
Die beskawings wat hulle gebring het en tot sekere 
hoogtes gevoer het is vervang deur nuwe beska- 
wings. 


Daar is tekens dat die Westerse beskawing sy 
hoogtepunt bereik het. Gevaartekens is op die ge- 
sigseinder. Groot denkers het al gewys op tekens 
van verval. 


Enige tyd gelede het die voormalige Administra- 
teur van Suidwes-Afrika, mnr. Wennie du Plessis, 
in 'n toespraak op Potchefstroom gewys op die 
gevaartekens wat ook ons volk bedreig. Hy het 
na die geskiedenis verwys, na magtige ryke wat 
deur innerlike verrotting ondergegaan het. As voor- 
beeld het hy genoem die Romeinse Ryk, wat vol- 
gens die skrywer van ,,The Decline and Fall of the 
Roman Empire,” Edward Gibbons, tot 'n val gekom 
het as gevolg van o.a. die volgende redes: 


(a) Die toename in 'n lewe van weelde. 


(b) Wydverspreide seksuele immoraliteit en ge- 
maklik verkrygbare egskeiding, wat die in- 
tegriteit van die gesinslewe verwoes. 


(c) Gebrek aan respek vir die godsdiens. 
Hierdie dinge is gevaartekens wat wys op IN” 
nerlike verrotting, waaraan die een Westerse nasie 

GEVAARTEKENS 

na die ander skuldig is. In sommige van hierdie 
lande vier immoraliteit hoogty en dit word vergoei- 
lik in tydskrifte, koerante en op televisie. Ja meer 
nog, dit word in sommige kerklike tydskrifte, in 
stryd met die verordeninge van God, goedgepraat. 
In die eerste plek word in dié kringe nie gevra: 
Wat sê die Woord van God nie, maar wat sê die 
publieke mening, wat wil die mens. 


Hierdie dinge waarop mnr. Du Plessis die aan- 
dag gevestig het, is wesenlike gevaartekens vir al 
die Westerse nasies en ook vir ons eie volk. Die 
tekens van die innerlike verrotting tree al duideliker 
aan die lig. Met wetgewing kan baie hiervan be- 
kamp word en die stroom kan bietjie opgedam 
word, maar ook nie meer nie. Een of ander tyd sal 
die dam breek, soos dit nou al met die studente- 
opstootjies en met die handeuitruk van die jeug in 
verskillende lande gebeur het. Is die na benede 
stortende stroom van losbandigheid en sedeloos- 
heid dan nog te keer? 


Die oplossing vir hierdie probleem lê veel dieper 
as wat 'n landswet vermag. Alleen in innerlike ver- 
nuwing is daar 'n oplossing te vinde. Die volke 
moet terug gelei word tot God, die bron van al 
wat goed is. Teen sedelike devaluasie moet gestel 


word sedelike valuasie, teen innerlike verrotting 
innerlike vernuwing deur die Gees van die Here. 
Die volke moet weer geleer word om die Skrifte 
te ondersoek wat volgens die woord in 2 Timo- 
theus 3:15 ,,wys kan maak tot saligheid . . . ”” en 
deur God ingegee is . . . ,,tot onderwysing in die 


geregtigheid” (vers 16). 


En dit is nie alleen die werk van die kerk of 
van die predikant of van die kerklike ampsdraer 
assodanig nie. Dit is op grond van die algemene 
priesterskap van die gelowiges die roeping en taak 
van almal wat Christus leer ken het as Borg en 
Middelaar. Hy wat die reinigende krag van die ge- 
nade van God in eie lewe ondervind het, en die 
blydskap van die geloof ken, moet dit alles nie vir 
homself hou nie, maar die stryd aanbind met al 
die gelowiges vir lewensheiliging na die geloftes 
en gebooie van God. 


En as die moed om te stry teen So 'n groot 
menigte hom begewe, dan moet hy nie die moed 
opgee nie, maar met 'n Josafat van ouds in sy ge- 


bed voor God, die Almagtige bely: ,,In ons is geen 
krag teenoor hierdie groot menigte wat teen ons 
gekom het nie; en ons weet nie wat ons moet doen 
nie, maar ons oë is op U” (2 Kron. 20:12). 


Joh. Dreyer. 








1970 


Daar is al weer 'n nuwejaar voor ons! So gou 
gaan die tyd verbyl En hoe het ons die tyd ge- 
bruik? Kan daar uit die lewe, uit ons doen en late 
van die verbygegane jaar iets voortkom om die 
jaar wat voorlê vrugbaarder te maak? Want as die 
jaar wat voor ons is nie met meer trou en toewy- 
ding belewe word nie, as dit nie meer oplewer as 
die tyd wat verby is, dan beteken dit vir ons niks 
dat ons weer 'n nuwe jaar kan ingaan nie. Mens 
moet immers altyd vorentoe gaan. As daar stil- 
stand is kom daar agteruitgang en dit lei tot die 
dood. 


Die jaar 1970 is in meer as een opsig ook 'n 
besondere jaar. Dis is 'n jaar van besondere bete- 
kenis in ons volkslewe en ook in ons kerklike lewe. 


Gedurende die jaar, op 22 April sal ons 'n Al- 
gemene Verkiesing hê. Dit het natuurlik al baie 
keer gebeur. En baie van die verkiesings het met 
groot bitterheid gepaard gegaan. Die verkiesing wat 
kom, hou ook die moontlikheid van verwydering en 
verbittering tussen broers in. Want die onlangse 
politieke roeringe en verdelinge dui daarop dat ons 
mekaar met mening wil aanpak. 


Daar is al oral tekens nie slegs van groot ver- 
skil nie maar van skerp verwyte wat mekaar toe- 

geslinger word. En dikwels daal dit tot benede die 
vlak van persoonliké twis en afguns. 

Dit is tog jammer. So behoort dit tussen ge- 
lowige mense nie te wees nie. Dat ons met mekaar 
verskil oor politieke aangeleenthede is op sigself 
nie verkeerd nie. Trouens dit is selfs goed. So kan 
ons mekaar dwing in die regte koers. 

Maar dat ons by ons verskille haatlik teenoor 
mekaar word, mekaar neerhaal, persoonlik belaster 
en beswadder, dat ons skinderstories oor mekaar 
versprei, die soort dinge pas nie. 

Laat ons as een van ons nuwejaarsvoornemens 
stel om die Algemene Verkiesing tegemoet te gaan 
en daaraan deel te neem sonder om net maar ter- 
wille van die geveg mekaar uit te skel en te ver- 
kleineer. 


Laat ons aan die verkiesing deelneem as lede 
van een en dieselfde volk — mense met die be- 
doeling om vir land en volk, en vir mekaar die beste 
te soek. Laat ons deelname aan die vergaderinge 
en die verkiesing sonder bitterheid wees, sodat 
ons mekaar nie verwilder en verjaag nie, maar al- 
tyd weer as bure, as lede van een gemeente, as 
lede van een volk, bymekaar kan kom en met me- 
kaar kan praat. 

OORDENKING 


'n Teoloog het eenkeer gesê: Hier- 
die Psalm is 'n Psalm van die nag. 
Die digter kyk terug na wat verby is, 
terug na benoudheid en beproewing; 
ook kyk hy na vore en al wat hy sien, 
is `n donkere toekoms. Die man van 
hierdie Psalm is koning Dawid, reeds 
gesalf tot koning, maar koning Saul 
leef nog. Dawid moet vlug voor Saul, 
meer as eenkeer het hy die lewe van 
Saul in sy hand, maar Saul is die ge- 
salfde van die Here en Dawid vlug 
liewer as om die gesalfde van die Here 
leed aan te doen. Vierhonderd poli- 
tieke vlugtelinge het hulle by Dawid 
aangesluit en waar ons hulle hier ont- 
moet (1 Sam. 24), skuil hulie in 'n 
diep spelonk in die bergwêreld van 
Engedie. Veilig en rustig is hulle teen 
Saul en sy spioene, houtgerus in die 
koelte van die grot. Onverwags ver- 
skyn Saul met drieduisend uitgesoek- 
te soldate voor die ingang van die 
spelonk en vertoef `n geruime tyd, on- 
bewus daarvan dat Dawid en sy man- 
ne agter in die spelonk is. 





DS. D. J. DREYER. 





Doodsbenoud wag Dawid doodstil 
agter in die spelonk en dan trek Saul 
weer weg, sonder om van Dawid be- 
wus te wees. Dawid oordink hierdie 
gebeurtenis en kom tot die besef dat 
hierdie gerustheid wat hy gehad het, 
gebou is in sy eie vernuf en eie ver- 
moëns, maar dit is 'n valse gerust- 
heid. Dan kyk hy na wat verby is: Hy 
is `n voortvlugtige, 'n swerwer oor die 
woestynvlaktes, `n wegkruiper in die 
grotte van die berge. En wat lê vir 
hom in die toekoms? Nog altyd `'n 
voortvlugtige en wegkruiper. Hoelank? 
Geen mens weet nie, want Saul is nog 
jonk. Vir Dawid is daar geen toekoms, 
alles is onseker, sy eie vernuf en vaar- 
digheid het hom in die steek gelaat en 
dit was alleen `n wonderwerk dat hy 
van Saul ontkom het. 


So is die einde van nog `n jaar en 
die begin van 'n ander jaar vir elkeen 
'n tyd om te oordink. Dwarsdeur die 
wêreld word Nuwejaar gevier, oral 
is daar oujaarsnagdienste. Na die ere- 
diens gaan mense uitmekaar en die 
stilte sak weer toe. Tog is daar 'n 
ligte teleurstelling, so asof daar 'n an- 
tiklimaks is: Alles is nog dieselfde. 
Twaalfuur die nag of eenuur is nie 
anders as elfuur nie, die mense is nog 
dieselfde, die sterre, die omgewing is 


Ps. 57: 8a MY HART IS GERUS, O GOD, MY HART IS GERUS.” 


dieselfde. Ek weet die oujaar is verby 
en die nuwe het aangebreek, maar 
daar is niks wat dit aandui nie. En 
dan gaan mens se gedagtes: 

1969 was vir meer as een 'n baie 
mooi jaar, 'n jaar van voorspoed en 
nuwe liefde, van sukses en eensge- 
sindheid. Vir meer as een was die jaar 
wat verby is een van beproewing, van 
'n geopende graf en van trane. Vir 
elke mens hou die oujaar herinneringe 
in. Dit was 'n jaar van groot menslike 
prestasies, van harte wat oorgeplant 
is, van mense wat die maan bereik 
het. So verbysterend was die menslike 
prestasies, dat dit voel asof mens nie 
meer kan byhou nie. Baie vrae word 
gevra: 


Is ons besig om 'n toring van Babel 
te bou, is dit maar die natuurlike 
vooruitgang van die wetenskap en die 
ontwikkeling van die menslike ver- 
moëns? Baie voel onrustig, baie jubel. 
Ja, groot is die mens en sy prestasies. 


En tog, o mens, so klein en nietig 
is jy! Jy plant harte oor, maar jy kan 
nie eers verkoue gesondmaak nie; Jy 
vlieg na die maan, maar jy kan nie 
eers 'n wurmpie lewe gee nie; jy jaag 
die daeraad tegemoet met voorsnel- 
lende masjiene, maar kon jy al ,een- 
maal die mêre ontbied, die daeraad 
sy plek aanwys, vir die wolke sê waar- 
heen hulle moet trek?” (Job. 38). Wat 
kan mens doen teen die elemente 
van die natuur? — aardbewing, oor- 
stromings, droogte? 


Ja, klein en nietig is die mens, elk- 
een in sy eie spelonk met valse ge- 
rustheid en tevredenheid; mure wat 
ek self opgebou het om my te be- 
skerm: Die terroriste is vêr op die 
grense en daar is polisie wat hulle 
teëhou, die V.V.O. daar vêr in Amerika 
wat vrugteloos stofopskop, die kom- 
muniste daar vêr in die Afrikastate. 


Ek is gerus, die gevaar is vêr, is 
verby, 1969 is verby en ek het geen 
gevare belewe, ek lewe nog, die spe- 
lonk se poort is oop, Saul is weg met 
sy drieduisend man, die land floreer, 
geld is volop. Arme mens, jy koester 
jouself in jou eie spelonk, tussen die 
mure wat jy met eie krag en vermoë 
opgebou het. 


Wat het verander van twaalfuur 
1969 na eenuur 1970, van gister tot 
more? Die wind waai nog, die sterre 
flonker nog; nog skreeu die V.V.O. en 
skop stof, nog is die terroriste en die 
kommuniste daar. Wat gaan 1970 op- 


lewer? Sal die V.V.O. maar aanhou 
met net stof opskop; die terroriste, sal 
hulle maar bly op ons grense en die 
kommuniste in die Afrikastate? Sal 
ek in die oujaar van 1970 nog hier 
wees? 


Ek sê ek is gerus in my eie spelonk, 
met die forse mure om my te be- 
skerm? Moenie dat die mure tuime- 
lend op jou afstort en jou spelonk jou 
ewige gevangenis word nie! 

Die Psalmdigter sê ook: ,Ek is ge- 
rus,” maar nie omdat die spelonk 
weer oop is en die drieduisend man 
weer weg is nie, nie omdat hy ontkom 
het uit die hand van Saul of omdat 
hy weer vry is nie. Hierdie gerustheid 
spreek hy uit as vlugteling, `n be- 
proefde en verontregte mens, `n mens 
met geen toekoms; hy spreek dit uit 
in benoudheid met `n duistere toekoms 
wat gryns, maar hy spreek dit uit in 
diepe geloof, want: 

“Ek is gerus, O GOD, ek is gerus!” 
Sy gerustheid is nie gegrond in eie 
menslike prestasie en vermoë nie, 
maar is gegrond in God. 


Werklike gerustheid, gerustheid van 
die hart, kan alleen in die geloof wees, 
gebaseer op die ewigheid en almag 
van God, Hy wat alles bestuur en die 
toekoms in Sy hand het. Werklike ge- 
rustheid is sielegerustheid en dit is 'n 
gerustheid temidde van `n onsekere en 
onbekende toekoms; temidde van 
trane en blydskap, voorspoed en teen- 
spoed, `n gerustheid te alle tye en 
onder alle omstandighede. Wat ookal 
gaan gebeur in 1970, ek is in die al- 
magtige hand van 'n genadige God. 

My hart is gerus, o God, my hart 
is gerus!” 

Amen. 





In Mainz, Duitsland is daar `n aksie 
in die Rooms-Katolieke Kerk opgerig 
met die doel om ,,'n dringende nood- 
saaklike vernuwing in die kerk te be- 
werkstellig vir meer waardering vir 
die vrou en haar plek in die kerk.” 

Nederl. Persbureau. 


In die Hervormde gemeente, `s Heer 
Hendrikskinderen, is besluit om ook 
dooplede vanaf 14 jaar tot die viering 
van die nagmaal toe te laat. 

Verder is besluit om die offergawes 
wat gegee word aan die nagmaalstafel 
nie by die diakoniegelde te voeg nie, 
maar dit te bestem vir `n hulpverle- 
ningsaksie in die buiteland. 

Nederl. Persbureau. 

1970 

Ook vir die kerk is 1970 'n besondere jaar. Van- 
jaar, vanaf 27 April, kom die Algemene Kerkver- 
gadering weer in gewone sitting byeen. Dit ge- 
beur maar eenmaal in die drie jaar. 


Die Algemene Kerkvergadering is die vergade- 
ring met die hoogste gesag in ons kerk. Al die 
gemeentes word daar verteenwoordig. Op die oom- 
blik neem al die dienaars van die Woord (predi- 
kante en professore) plus hoogstens twee afge- 
vaardigdes uit elke gemeente sitting op die ver- 
gadering. Daar kom mense met verskillende ge- 
dagtes saam. Daar moet telkens opnuut beraad- 
slaag word oor wat die kerk moet doen, hoe hy 
moet optree, wat die kerk as sy roeping en taak 
in die wêreld sien. 


Dit is dus 'n belangrike vergadering. Die ge- 
meentes behoort dan ook almal elke poging in die 
werk te stel om hulle afgevaardigdes daar te hê, 
en om trouens sulke mense te stuur wat met liefde 
vir die werk van die kerk vervul is. 


Die gemeentes en gemeentelede moet nog 
meer doen. Hulle moet nie net kennis neem van 
die werk wat die Algemene Kerkvergadering doen 
nie — hulle moet nie net daarin belang stel nie — 
hulle moet die vergadering en sy werksaamhede 
ook in die gebed opdra voor die troon van Gods 
genade. Sonder die leiding van die Heilige Gees, 
sonder die seën van God op die werk, sal niks van 
werklike betekenis bereik kan word nie. 


Maar 1970 is vir die kerk nie van belang slegs 
omdat die Algemene Kerkvergadering dan saam- 
kom nie. Dit is veral van belang as 'n nuwe ge- 
leentheid wat gegee word om dwarsdeur die jaar 

ons werk te doen. En die werk wat ons moet doen 
is om nie net te bid ,,Laat u Koninkryk kom” nie 
maar om self die Koninkryk tegemoet te lewe deur 
troue toewyding aan die werk wat elkeen van ons 
in die kerk het. 


Ons wil graag aan almal wat die afgelope jaar 
in die kerk besig was, sê baie dankie! Ons dink 
aan die bedienaars van die Woord. Dit is 'n groot 
voorreg om die Woord te kon bring. Daardeur word 
die geloof in menseharte gewek. Ons dink aan kerk- 
raadslede, opsigters en versorgers van die gemeen- 
te — hulle het onbaatsugtige diens gelewer. 


Ons dink aan besture van organe van bystand 
en inrigtings van die kerk; ons dink veral aan die 
barmhartigheidswerk. Tot die liefdesdiens word ons 
gedring deur die liefde van Jesus onse Verlosser. 


Ons dink aan al die meerdere vergaderinge in 
die kerk, en aan al die Rade. Hulle het leiding ge- 
gee en opsig gehou na die beste van hulle vermoë. 


Ons dink aan die administratiewe personeel van 
die kerk, gemeentes en inrigtings. En ten slotte 
aan elke gemeentelid wat met offergawes die werk 
moontlik gemaak het. 


Aan hulle almal sê ons baie dankie! Mag in die 
nuwe jaar wat voor ons Iê, daar net soveel trou en 
toewyding wees, en nog veel meer, as in die jaar 
wat verby is. Laat ons van die sentrum van die 
gemeente uit, dit wil sê, van die verkondigde 
Woord, uit, werk aanpak en doen. Gedurig opnuut 
toegerus deur sy Woord en Gees sal ons die werk 
tot Sy eer kan doen. 


A. J. NOLTE. 


(Voorsitter Algemene Kerkvergadering) 

KLERE EN MEUBELS AAN U TEEN FABRIEKS- EN 
GROOTHANDELSPRYSE. Bv. VEKA KERKRAADS- 
PAKKE @ R29-50. 


Klerasie vir die hele gesin. 


* 


H/v. Pionier en Centralweg — Fordsburg — Johannesburg 


DIE BYBEL 


Die Bybel bestaan uit twee groot 
boeke of dele wat as Testamente be- 
kend staan. Die grootste en oudste 
van die twee word die Ou Testament 
genoem, terwyl die kleinste en jongste 
as die Nuwe Testament bekend is. 
Hierdie twee testamente maak ons een 
Bybel uit en dit is baie belangrik dat 
ons hierdie eenheid van die Bybel 
teen elke prys sal bewaar. Ons het 
immers in albei met die een Woord 
van God te doen; dit het God behaag 
om albei daar te stel as getuienis van 
sy openbaring; sonder bewaring van 
die eenheid is dit nie moontlik om 
een van die twee reg te verstaan vol- 
gens die wesenlike bedoeling van God 
met die Skrif nie. 

Hoewel dit soms ook gebeur dat die 
Ou Testament hoër en belangriker as 
die Nuwe Testament gestel word, 
deurdat die Nuwe as vervulling van 
die Oue slegs as aanhangsel van laas- 
genoemde beskou word, was die nei- 
ging en gevaar egter altyd groter in 
die ander rigting, nl. dat die Nuwe 
Testament baie hoër en belangriker 
geag is as die Ou Testament. Dit was 
grotendeels die gevolg van 'n misver- 
stand oor die werklike betekenis van 
die Ou Testament. Daar was 'n tyd 
toe die Ou Testament nie anders be- 
skou is as 'n geskrif oor die gods- 
diens van Israel as een van die volke 
van die outyd nie. Daar is ook ern- 
stig gepoog om die godsdiens van 
Israel te verstaan en te verklaar uit 
die kultuur en godsdienste van die 
volkere wat sy omgewing uitgemaak 
het. En nou is dit moontlik dat 'n 
mens die Ou Testament so sal kan be- 
studeer, nl. as 'n godsdienstige doku- 
ment, en dat 'n mens die klem sal 
laat val op die historiese verband en 
die kultureel-godsdienstige omgewing 
ter verklaring van die godsdiens van 
Israel, maar dan het 'n mens nog nie 
by die wesenlike gekom waarom dit 
in die Ou Testament gaan nie. Daar- 
om word daar sedert die dertigerjare 
in die studie van die Ou Testament 
al meer klem gelê op sy boodskap 
aan die volke waarbinne Tsrael hom 
bevind het; dat dit dus nie primêr om 
die godsdiens van Tsrael gaan nie, 
maar om die getuienis van die gods- 
openbaring wat so nou verweef is met 
die geskiedenis van die heilige gods- 
volk. Dit is lig te begryp dat namate 
die Ou Testament meer as 'n gods- 
dienstige dokument beskou is, sy 
waardering en betekenis as Heilige 
Skrif ook afgeneem het. Trouens, wat 
is nou eintlik die wesenlike verskil 
tussen die godsdienstige uiting van 'n 
volk soos Israel en enige ander nie- 
Christelike volk? Al word toegegee dat 


(3) AI die Kanonieke Boeke — 
Ou- en Nuwe Testament 


ons by Israel die hoogste godsdiens- 
tige uiting het, beteken dit nie dat 'n 
mens ook ander baie hoë godsdiens- 
tige uitings by ander volke kan kry 
nie. Dit het dan ook al gebeur dat 
daar op internasionale byeenkomste 
van kerke gepleit is dat ander gods- 
dienstige geskrifte vir nie-christelike 
groepe die plek van die Ou Testament 
moet inneem: die Vediese geskrif vir 
die Hindoes en die Tripitaka vir die 
Boedhiste o.a. Daarom is dit so ont- 
saglik noodsaaklik om die Ou Testa- 
ment nie primêr as 'n godsdienstige 
dokument te verstaan nie, d.w.s. as 
'n geskrif wat 'n bepaalde godsdiens 
beskrywe en verklaar nie, maar as die 
Woord van God, as 'n boek wat ge- 
saghebbende getuienis bring van die 
godsopenbaring. Eers as dit bo enige 
twyfel vasstaan kan ons oorgaan om 
die besondere verhouding tussen Ou- 
en Nuwe Testament nader te bepaal. 
Daarvoor is nodig 'n duidelike be- 
grip van die betekenis van die woord 
Testament. In 2 Kor. 3:14 het ons 'n 
duidelike verwysing na die Ou Testa- 
ment as 'n boek wat gelees is: ,,Want 
tot vandag toe bly by die lesing van 
die Ou Testament dieselfde sluier son- 
der dat dit opgelig word ...” Die 
woord wat hier met Testament ver- 
taal word in die sin van 'n boek wat 
gelees is, kom in die Bybel dikwels 
voor. Behalwe hierdie een plek waar 
hy in die betekenis van 'n boek voor- 
kom, word hy op ander plekke slegs 
gebruik as aanduiding van die saak in 
verband met 'n testament of 'n ver- 
bond. Al kry ons ook meermale die 
uitdrukking : nuwe testament, word 
daarmee nie die boek wat ons Nuwe 
Testament noem nie.Christus praat van 
die Nuwe Testament in sy bloed, maar 
bedoel daarmee nie die boek wat ons 
so noem nie. In werklikheid saan dit 
in Ou en Nuwe Testament as twee af- 
sonderlike boeke, tog om een saak, nl. 
die verbond van God. Testament word 
dan ook dikwels met verbond vertaal. 
In die Bybelse gedagtewêreld, en ver- 
al van die Ou Testament, gaan dit in 
die verbond van God nie om 'n ver- 
bond of ooreenkoms tussen twee ge- 
lyke partye nie. Dis eerder 'n een- 
sydige verbond wat uitsluitlik deur 
God opgerig word en waaraan Hy die 
mens ook deel laat kry. Maar in hier- 
die verbondsgedagte vind ons 'n ele- 
ment wat 'n mens nou weer aan 'n 
testament laat dink in die gebruiklike 
sin van die woord. 'n Testament is 
ook geen ooreenkoms tussen twee ge- 
lykwaardige partye nie, maar die wils- 
beskikking van die een wat die testa- 
ment maak. Die testament tref ook 'n 
ander, sonder dat laasgenoemde enige 


initiatief by die ontstaan van die tes- 
tament kan laat geld. In 'n testament 
gaan dit dus om beskikking. En as 
'n boek nou ook 'n testament genoem 
word, soos die geval met die Ou- en 
Nuwe Testament is, beteken dit dat 
daardie boeke vir ons mededeling en 
berig bring van die verbond van God. 
Die Ou- en Nuwe Testamente as af- 
sonderlike boeke is `'n skriftelike 
mededeling aan ons van die kant van 
God aangaande Sy wilsbeskikking 
ten opsigte van ons; 'n skriftelike 
waarborg aan ons van sy verbondsge- 
nade; 'n skriftelike oproep om sy 
bondgenote te word. 


Maar nou word daar van 'n Ou- en 
'n Nuwe Testament gepraat. Teenoor 
die oue staan dus die nuwe. Dit bete- 
ken egter geensins dat die oue verby- 
gegaan het, afgedaan is en sonder be- 
tekenis geword het nie. Verwysend na 
die beloftes aan die Vaders onder die 
Ou Verbond, praat Paulus van die ge- 
nadegawes en roeping van God wat 
onberoulik is. Rom. 11:29. Die ontrou 
van sommiges vernietig ook nie die ge- 
trouheid van God nie, Rom. 3:3. Die 
evangelie wat Paulus verkondig, word 
deur wet en profete betuig. Die Nuwe 
Testament beteken nie opheffing van 
die Ou Testament nie, maar die ver- 
vulling daarvan, en dit beteken dat 
die Ou Testament juis daardeur tot 
volle gelding gekom het. As die be- 
loftes van die Ou Testament in ver- 
vulling gaan beteken dit nie dat hulle 
nou opgehef word nie, maar dat hulle 
nou juis werklikheid word en daarom 
eers reg geld. Daarteenoor moet ge- 
stel word dat daar in die Ou Testa- 
ment wel baie dinge aangetref word 
wat van voorlopige aard en betekenis 
was en met die koms van Christus 
ook verdwyn het en moet verdwyn. 
Dit is veral die geval met die sere- 
moniële deel van die Ou Testamentiese 
erediens, die reinigingswette, asook 
die begrensing van die verbond tot 
een volk. 

Miskien kan ons die verhouding 
tussen Ou- en Nuwe Testament die 
beste aandui met verwysing na albei 
se getuienis omtrent Christus as die 
inhoud van die hele Bybel. Die Ou 
Testament getuig van die Christus 
wat kom, die Nuwe van die Christus 
wat gekom het. Die Ou Testament 
wys vooruit, die Nuwe terug. In hulle 
heenwysing na Christus is hulle een, 
in hulle heenwysing in teenoorgestelde 
rigting is die een Oud en die ander 
Nuut, maar albei die blye getuienis 
van die Immanuël: God met ons. 

EF. J. VAN ZYL, 


(Word vervolg) 

 SKRIFVERKLARING 





Die himne aan die begin van Na- 
hum beskryf vir ons die mag en ma- 
jesteit van God. Hy verhef Hom en 
trek op vir die stryd teen sy vyande. 
Sy aantog is duidelik waarneembaar 
in die natuur: 


,Sy weg is in warrelwind en in 
storm, en wolke is die stof van sy 
voete” (vs. ab). 


Die gevreesde natuurverskynsels van 
tornado en stormwind is aanduiding 
van sy aantog en gee uitdrukking aan 
sy mag. Die warrelwind was in Pales- 
tina geen ongewone verskynsel nie. 
Met so 'n wind het Flia na die hemel 
opgevaar (2 Kon. 2:11). Hierdie wind 
het ontstaan waar warm en koue lug- 
strome bymekaar kom. Dit draai om 
sy eie as en het 'n geweldige suigkrag 
wat water uit die see uit opsuig en 
stof en sand op land. Die wolke wat 
in die lug uitpluis of opbou, wek die- 
selfde indruk as die opdwarrelende 
stofwolke wanneer `n leërmag opruk. 





DR. W. C. VAN WYK. 





“Hy dreig die see en maak dit droog 
en laat al die riviere opdroog; Basan 
en Karmel kwyn weg, en die groenig- 
heid van die Libanon verwelk” (vs. 4). 


Ons moet hier dink aan die versen- 
gende krag van die sirokko, die warm, 
droë woestydwind wat veral in die 
lente die winterplantegroei feitlik oor- 
nag kan laat verwelk. 

Dat Basan, Karmel en die Libanon 
genoem word, is 'n aanduiding dat 
hierdie himne aan die begin van Na- 
hum se oordeelsaankondiging oor die 
Assiriërs oorspronklik nie on die As- 
siriërs betrekking gehad het nie, maar 
dat Nahum dit aan sy oordeelswoorde 
laat voorafgaan om op die mag en 
majesteit van God te wys. Hierdie 
plekname of streekaanduidinge hoort 
by Palestina self, en as hierdie plekke 
verdor is dit tot nadeel van die Israe- 
liete self en nie tot nadeel van die 
Assiriërs nie. Maar hy gebruik hierdie 
himne wat hy in die erediens van 
Israel gevind het of dalk self gedig 
het om die krag van God aan te dui 
wat die natuur beheers en dit gebruik 
ter wille van die doel wat hy met die 
mense het, om aan hulle voorspoed te 
bring of om hulle te straf. (vergelyk 
Amos 4:6-12 waar die HERE natuur- 
rampe laat plaasvind het om die volk 
tot bekering te bring). 


Die Heer sal 
opstaan tot die 
stryd 


In die samehang van die oordeel 
oor Assirië mag die verwelking van 
Basan, Karmel en die Libanon dan 'n 
simboliese betekenis hê: Soos hierdie 
streke met hulle rykdom aan bosse en 
weiding oornag kan verwelk as die 
HERE sy wind daaroor stuur, so sal 
die trotse wêreldryk van Assirië ver- 
gaan as Hy sy gloeiende wind daaroor 
blaas. 


Tog meen ek daar lê meer agter 
hierdie woorde, daar sit herinneringe 
aan die verlede aan hulle vas. Wel 
skilder die digter die toekoms, maar 
hy gebruik daarvoor die kleure van 
die verlede. Hy gebruik tema's uit 
voorgeskiedenis en volksgeskiedenis, 
dit wat verbygegaan het om uit te 
beeld wat kom. ,Hy dreig die see en 
maak dit droog” herinner aan die 
skepping self. Psalm 104, die lied van 
die skepping, verwys na die skeiding 
van water en land, as daar staan: 


,U het dit met die wêreldvloed soos 
met `n kleed oordek; die waters 
het bo-oor die berge gestaan. 

Vir u dreiging het hulle gevlug, 
Vir die stem van u donder het 
hulle weggeskrik . ... 

'n Grens het U gestel waar hulle 
nie oor mag gaan nie; hulle mag 
die aarde nie weer oordek nie.” 


Ps. 104: 6, 7 en 9). 


In spykerskriftekste wat by die stad 
Ugarit in Sirië ontdek is, vind ons die 
verhaal van die stryd van die god 
Baal met die gode See en Rivier. Baël 
bedwing hulle; hy is die god van die 
reën en die vrugbaarheid. Hy skenk 
die water wat goed is vir die aarde. 
Teenoor hom staan die see met Sy 
soutwater en die riviere met hulle 
varswater as 'n voortdurende bedrei- 
ging vir die aarde. Steeds bestaan die 
gevaar dat hulle die aarde kan oor- 
vloei en verwoes. Wat hier as die 
stryd tussen gode of godefigure voor- 
gestel word, is by Israel in die Ou 
Testament heel anders. Nooit is die 
natuurkragte vergoddelik nie, inteen- 
deel, hulle is ontgoddelik. Slegs een 
is God, die HERE self. Hy staan soe- 
werein bo-oor die natuur en beskik 
daaroor. 


(Word voortgesit) 


Die Hervormer, Januarie 1970, Bladsy 6 


KRAG OF 
SWAKHEID 


1. Op die pas afgelope predikantever- 
gadering is 'n baie welkome klank ge- 
hoor. NI. dat die gebruik van die By- 
bel by die kategese gruwelik verwaar- 
loos word. 'n Feit wat nou hiermee 
saamgaan en wat gereeld wanneer die 
saak ter sprake kom verswyg word 
is dat dit na alles die kerk self is wat 
met sy voorgeskrewe werk vir die 
kategese die Bybel een kant laat lê 





DS. P. J. C. VAN WYK 





het. Die gevolg? Die kerk kry elke 
jaar `n klomp lidmate by wat oënskyn- 
lik 'n goeie kennis van die Bybel het. 
Die werklikheid is egter dat die kerk 
elke jaar 'n klomp lidmate bykry wat 
wel `'n klomp kennis bekom het uit 
wat hulle oor die Bybel gelees het; 
lidmate wat later in hulle lewe mis- 
kien wel lekker kan stry en argumen- 
teer en strikvrae vra oor allerlei 
,snaaksighede” in die Bybel; maar 
helaas, mense wat met die Woord, as 
die geskiedenis van God met sy wêreld 
en mense, met die Woord as die open- 
baring van God aan sy wêreld nouliks 
kennis gemaak het. Met die geheel 
van die Bybelse verkondiging en die 
openbaring van God in Jesus Christus 
word die voorgenome lidmaat nouliks 
gekonfronteer. So leer die lidmate van 
die kerk `n metode van Skrifgebruik 
aan wat byna grens aan die sektariese. 


Dis daarom goed dat hierdie klank 
gehoor is op 'n vergadering waar daar 
besin is oor die kategese. Dis egter `n 
baie ernstige vraag of hierdie klank 
nie oor `n baie wyer terrein in die 
kerk gehoor behoort te word nie. Mis- 
kien 'n vraag wat net met die grootste 
huiwering gevra kan word: hoe is die 
omgang van die predikante van die 
kerk met die Woord? Buig ons werk- 
lik almal met inspanning oor die 
Woord, voordat ons begin lees oor die 
teks waarmee ons besig is? Maak ons 
werklik erns daarmee om na die ge- 
heel van die Bybelse verkondiging te 
luister, of het selfs ons al daaraan ge- 
woond geword om maar net oor die 
Bybel en bepaalde tekse na te lees. 


2. sDie Beeld” se kommentaar op die 
verklaring van die Algemene Komissie 
in die jongste uitgawe van ,Die Her- 
vormer” nl. dat die kerk nie verbind 
is met enige bepaalde politieke groe- 

Die V.S.A. staan by die meeste 
mense bekend as die land van voor- 
spoed. 'n Mens is egter geneig juis 
vanweë die voorspoed en die presta- 
sies t.o.v. die ruimtevaart, te vergeet 
dat dit ook `n land is met baie pro- 
bleme. Dit is op die oomblik t.o.v. sy 
binnelandse rus en orde werklik 'n 
geknelde land. 

Hierdie land wil die wêreld voor- 
skryf hoe om rasseharmonie te be- 
vorder. Kort-kort is aan ons adres 'n 
waarskuwing gerig dat ons land op `n 
kruitvat sou sit wat binnekort kan 
ontplof. Die sg. rassespanning in ons 
land sou dan binnekort ons land in `n 
bloedbad omskep. Maar hierdie waar- 
skuwing is so oud soos die berge. Dit 
was ook een van die sg. redes waar- 
om Engeland die vryheidsoorloë teen 
ons land kon aanknoop. Hulle wou die 
swart bevolking red van onderdruk- 
king en mishandeling. En tog het daar 
nog nooit juis iets noemenswaardigs 
gebeur wat die onderlinge harmonie 
en vrede tussen die rassegroepe in 
Suid-Afrika versteur het nie. 

Die V.S.A. daarenteen, het in die 
afgelope paar jaar ondervind dat hulle 
self op 'n kruitvat gesit het. Dit het 
nou ontplof. Telkens slaan die vlam- 
me oor die Amerikaanse burgelike 
lewe uit. Vlamme van stede wat 
brand en vlamme van haat en geweld- 
pleging. By ons is alles egter rustig 
en stil. Hier heers orde en vrede. Dit 
is egter te betwyfel of hierdie volk 
nou 'n les sou geleer het. Hulle het 
die spreekwoord vergeet wat sê dat 
die wat in glashuise woon nie met 
klippe moet gooi nie. 

Die sg. “Black Economic Develop- 
ment Conference” het by monde van 
James Forman, die hoofspreekbuis van 
hierdie organisasie, 'n ,,swart mani- 
fes” uitgereik. Hierdie manifes is ge- 
rig aan alle kerke in die V.S.A. aan 
alle sinagoges en aan “all racist in- 
stitutions.” Hierdie manifes eis `'n 
skadevergoeding van 15 dollar per 
Amerikaanse neger vir onreg hulle 
aangedoen. Die totale bedrag van 
hierdie eis om skadevergoeding beloop 
500 miljoen dollar. Die ,,onreg” word 
as volg beskrywe: “we have come to- 
gether because racist white America 
has exploited our resources, our 
minds, our bodies, our labour. For 
centuries we have been forced to live 
as colonized people inside the United 
States, victimized by the most vicious, 
racist system in the world.” 

Om hierdie eis om skadevergoeding 
te laat slaag, word die volgende op- 


DIE SWART MANIFES 


roep gedoen: “We call for the total 
disruption of selected church-spon- 
sored agencies operating anywhere in 
the United States and the world. 
Black workers, black women, black 
students, and the black unemployed 
are encouraged to seize the offices, 
the telephones, and printing appara- 
tus of all church-sponsored agencies 
and to hold there in trusteeship until 
our demands are met. We will have 
to declare war on the white Christian 
churches and synagogues and this 
means we may have to fight the total 
government structure of this country 
.. . If the white Christians and Jews 
are not willing to meet our demands 
through peace and goodwill, then we 
declare war and we are prepared to 
fight by whatever means necessary.” 
Verder verklaar hulle: “we are not 
opposed to force and we are not op- 
posed to violence. We were kept in 
bondage and political servitude and 
forced to work as slaves by the mili- 
tary machinery and the Christian 
church working hand in hand.” 


DR. A. J. G. DREYER. 





Hierdie eis om ,skadevergoeding” 
is heel duidelik `n oproep tot rewolu- 
sie en burgeroorlog. Dit gaan in hier- 
die manifes nie daarom om `n Christe- 
like gewete of naasteliefde onder die 
blanke Amerikaners wakker te skud 
nie, maar dit gaan om 'n omverwer- 
ping van die bestaande orde. Hulle 
mikpunt is “to assume leadership, 
total control . . . to build a socialist 
society inside the United States where 
the total means of production and dis- 
tribution are in the hands of the State 
and that must be led by black people, 
revolutionary black people, who are 
concerned about the total humanity of 
this world . . . We say . . . prepare 
ourselves to seize power.” 

Op tipies kommunistiese wyse is 
bespreking van hierdie manifes nie 
toegelaat nie. Dit moet afgedwing 
word op elke swartman in Amerika. 
Dit is die voorloper van die terreur 
waarmee hierdie sg. sosialistiese staat 
geskep moet word. 

Dit is wel opmerklik dat uit die 
600 negers wat hierdie konferensie 
van die Black Economic Development 
Conference bygewoon het, slegs 187 
vir hierdie manifes gestem het. Slegs 
63 egter het daarteen gestem terwyl 
talle afgevaardigdes die vergadering 
uit misnoeë oor die kommunistiese 
werksmetode verlaat het. 


Hierdie ,manifes” het heelwat op- 
skudding veroorsaak in Amerikaanse 
kerklike kringe. 'n Gallup opinie-op- 
name het getoon dat 52% van die 
negers teen die eise van die manifes 
gekant is, en 27% is daarvoor. Van 
diegene wat self aan 'n kerk behoort 
was 92% van die volk teen hierdie 
manifes, 2% ten gunste daarvan en 
6% was draadsitters. Aan buitekerk- 
like kant was 4% ten gunste van die 
manifes, 87% daarteen en 7% sonder 
enige opinie. 


Naas die oproep tot rewolusie is 
hierdie manifes 'n openlike oorlogver- 
klaring teen die kerk van Christus. 
Die negers wat wel tot `n kerk be- 
hoort, word bestempel as mense wat 
mislei is, die kerk word voorgestel as 
die handlanger van die staat. Hieruit 
spreek ook die ingebore haat van die 
kommunisme teen die kerk van Chris- 
tus. 


Die prinsipe van skadeloosstelling, 
is belaglik. As dit sou aanvaar word, 
Sou daar `n stroom van eise kan kom. 
Watter volk ter wêreld het nie 'n re- 
kening wat hy kan indien nie? 


Maar die belangrikste van hierdie 
hele aangeleentheid is miskien die 
feit dat die kerke in Amerika hulle 
taak en roeping opnuut weer in oën- 
skou gaan neem het. Hulle wat altyd 
aan ons kerke in Suid-Afrika 'n op- 
roep doen om die voorloper op die 
terrein van sosiale en politieke aan- 
geleenthede te wees; hulle wat van 
die kerk eintlik `n politieke en sosiale 
stormram wil maak, het nou self op- 
nuut gaan delf in die Skrif en ver- 
klaar: “We may consider as we do, 
that most of mr. Formams projects, 
such as the establishment of a Sou- 
thern Land Bank, four publishing 
houses, four audiovisual networks, 
training centers for teaching skills, 
organizing welfare workers, the stab- 
lishment of a black university, etc, 
are not the peculiar or primary mis- 
son of the church.” En ten slotte 
word die vraag gestel: “have we 
nothing to give but money?” 


Hiermee kom ons hopelik weer tot 
die besef van die apostel Petrus: 
Silwer en goud het ek nie; maar wat 
ek het, dit gee ek vir jou: In die 
naam van Christus Jesus, die Nasare- 
ner, staan op en wandel” (Hd. 3:6). 
Die kerk is nie daar om silwer en 
goud en al die fasiliteite van die 
moderne samelewing op 'n skinkbord 
aan die wêreld aan te bied nie, maar 
wel die genesende krag van die ge- 
loof in Jesus Christus. 

pering nie, en waar die kerk beswaar 





maak teen enige pogings van die kant é 
van die pers om dit so te probeer My naam IS Martie. 

voorstel, was dat dit ,,vreemd en vaag” 

was. Hoewel dit seer seker niks an- Ek spaar gereeld by Saambou. 
ders is as deel van die onvriendelik- Ê X 

heid van hierdie deel van die pers Een van die dae kuier 

teenoor die Ned. Herv. kerk in die ' f 

besonder nie, is die vreemdheid van ek in Europa. 


hierdie verklaring waarskynlik deur 
meer mense ervaar as net die verslag- 


gewer van ,Die Beeld.” Blykbaar ook 
deur baie mense in die kerk. Hoewel EaamhrLI WAAR MENS 
ons seker almal verheug was oor die BOUVERENIGING TUIS VOEL 





verklaring assodanig, kan die woord 
verbasing” 'n mens se reaksie mis- 
kien beter opsom. Kan ons dan iets 
anders verwag het? Die noue kontak 
van baie van die leiersfigure in die 
kerk met sekere politieke groepe en 
hul mondstukke kon tog nouliks enige 
ander reaksie en gevolgtrekking tot 
gevolg gehad het. Niemand van ons 
betwyfel die goeie reg van elke predi- 
kant en professor van die kerk om 
aan enige politieke party te gaan be- 
hoort nie. Maar is dit werklik nodig 
om aktief en openlik, te midde van 'n 
uiters delikate situasie vir kerk en 
volk, in politieke kwessies betrokke 
te raak? `n Mens voel tog dat daar 
mense in die kerk is wat vanweë die 
geweldige verantwoordelikheid wat 
hulle in die kerk dra, en juis met die 
oog op `n baie gevaarlike situasie, 
meer versigtigheid as dit aan die dag 
kan lê. Ek herhaal: daardie verklaring 
het 'n mens nogal ,,verbaas.” 


Niemand wil ook die roeping van 
die kerk om teenoor die owerheid te 
getuig in twyfel trek nie. Inteendeel! 
Hoe ontsettend baie is daar nie waar- 
oor die kerk al lankal moes getuig, 
maar in werklikheid stil gebly het. 
Laat ons hoop dat die aanhaling in die 
verklaring oor hierdie saak verwys na 
aangeleenthede soos die telegram aan 
dr. Hertzog destyds oor die “American 
Field Service.” Laat ons hoop dit ver- 
wys nie na die kontak van sommige 
mense in die kerk met sekere poli- 
tieke groepe nie! Maar selfs dan, as 
'n mens die erns van sake teen mekaar 
opweeg, wil dit voorkom of hierdie 
,getuig teenoor die owerheid” gedien 
het as 'n handige rookskerm. 





Dit wil tog soms voorkom of die 
stryd wat die afgelope jare teen VESR —KERAJAS 
sekere mense en groepe in die kerk 

PASTORALE RUBRIEK. 





Die doopsbediening kan nie maar 
net orals plaasvind nie, byvoorbeeld 
met huisbesoek, of in die hospitaal of 
in `n pastorie of in 'n privaat woning 
nie. Die Wet van die Nederduitsch 
Hervormde Kerk van Afrika, dit is ons 
kerk waarvan ons lidmate is, lê in 
Art. XVI neer: ,, Die Heilige Doop 
word op gesette tye in die openbare 
erediens deur die dienaars van die 
Woord, onder opsig van die ouderlinge 
en met gebruikmaking van die aange- 
wese formulier uit die Kerkboek, aan 
die kinders van die gemeente bedien.” 
Ons moet daarop ag gee dat hier be- 
paal word ,,in die openbare erediens.” 
Dus die plek van die doopsbediening 
word baie beslis voorgeskryf. Die be- 
diening van die sakrament gaan ge- 
paard met die verkondiging van die 
Woord. 


Tegelyk kan ons nou ook aflei dat 
die doop nie tydig en ontydig bedien 
mag word nie, want die Wet sê uit- 
druklik “op gesette tye,” dit is tye 
wat deur die plaaslike kerkraad be- 
paal is en nie onderhewig is aan die 
willekeur van die doopouers of hulle 
betrekkinge nie. `n Ouerpaar kan dus 
nie optree soos dit hulle behaag nie 
of onder nood van die omstandighede 
aan die predikant die vereiste stel om 
'n uitsondering te maak en hulle kind- 
jie te doop nie. En sulke geleenthede 
doen sig voor waar mense skielik ver- 
plaas word na `n ander werkkring, of 
met verlof weg sal wees as die vol- 
gende doopsondag aanbreek; of as die 
predikant kom huisbesoek doen; of as 
die kindjie ernstig siek is in die hos- 
pitaal, of tuis en die ouers het reeds 
maande lank hulle plig versuim. (Hier- 
oor gesels ons weer). Nou weet ons 
die doopsbediening vind tydens 'n ere- 
diens op `n vasgestelde Sondag plaas. 
As daar tog `n uitsondering gemaak 
moet word, dan word die kerkraad in 
die saak geken al is dit ook maar net 
deur 'n besluit in die konsistorie te 
neem. 


Ouers wat egter aandring op `n 
doopsbediening onder die omstandig- 
hede wat nou net genoem is, gee op 
die manier blyke dat hulle onkundig is 
oor die doopleer en dat die doopprak- 
tyk anders vertolk word deur hulle 
as wat die kerk dit stel — dus hulle 
verstaan die betekenis van die doop 
nie. Dit kom nog meer aan die lig as 
doopouers met die argument kom dat 
dit tog nie eintlik saak maak waar en 


DOOPKATEGESE — INLEIDENDE 
GESPREK MET DOOPOUERS (1) 


wanneer die doopsbediening plaasvind 
nie. 


Die kerk het derhalwe rede gehad 
om `n besluit te neem om voornemen- 
de doopouers ,aangaande die bete- 
kenis van die Heilige Doop te onder- 
rig,” `n taak wat opgedra is aan die 
predikant en/of ouderlinge wat daar- 
toe benoem is deur die kerkraad. 
(Kerkwet, Art. 87, (2)). 


DR. P. W. VENTER. 





Die kerk het rede gehad vir so'n 
besluit. Die volle bespreking op die 
Algemene Kerkvergadering oor hierdie 
bepaalde punt is nie weergegee en 
beskikbaar nie. Ons wil ook nie ter 
aanvang klem |ê op die doopleer as 
sodanig nie, maar eers die aandag ves- 
tig op 'n paar praktiese aangeleent- 
hede wat baie duidelik bewys lewer 
van die onkunde oor die doopleer en 
dooppraktyk. Die volgende voorbeelde 
is ter sake. 


Naasbestaandes, vriende en lidmate 
van die kerk beoefen alhoemeer die 
gewoonte om die doopouers geluk te 
wens met die doop van hulle kindjie. 
Waar dit plaasvind, is dit net `n be- 
wys van die skromelike onkunde wat 
aan die dag gelê word oor wat die 
inhoud, betekenis en boodskap van `n 
sakrament is. Mens wens nie iemand 
geluk met die gebruik van 'n sakra- 
ment nie. Ons het nog nooit om die 
kerkgebou gestap en die nagmaals- 
gangers wat aan die nagmaalstafel 
was gelukgewens nie. Die doop is ook 
'n sakrament. 

Jy wens iemand geluk met die pres- 
tasies van sy kind, byvoorbeeld in en 
buite die skool; en later met 'n ver- 
lowing en 'n huwelik maar beslis 
nooit met die doop van sy kind nie. 
En tog gebeur dit gereeld. 

`n Volgende gewoonte wat ontstaan 
het, is ook 'n duidelike bewys van die 
swak begrip oor die betekenis van die 
doop: mense nooi al hulle vriende om 
te kom tee drink net so na kerktyd, 
want ,,ons kindjie word Sondag ge- 
doop.” Dan is daar 'n pragtig versierde 
doopkoek met `n speelgoed wiegie 
daarop en 'n poppie in die wiegie. Die 
tafel is verder belaai met soet en sout 
geregte. Daar is 'n groot versameling 
eters wat gelukwens en feesvier. Is 
dit nou waarop die bediening van die 
sakrament aan 'n ouerpaar uitloop? 


En by die bediening van die ander 
sakrament, is daar dan ook so'n groot- 
skaalse teedrinkery na 'n nagmaals- 
viering. 

Sommige gaan egter nog verder. 
Hulle rig 'n groot maaltyd aan, waar 
die genooides te kies en te keur kan 
geniet. En dit weergalm van ligsinnig- 
hede en geskerts, want baie raak vro- 
lik. Mens staan ook versteld oor so 
iets na 'n erediens en die bediening 
van 'n sakrament. 

Ek wil erken dat doopouers se fami- 
lie van elders sal kom vir die doop- 
plegtigheid, en ek wil toegee dat mens 
vir jou besoekende familie 'n middag- 
ete sal voorsien, maar dan nie ʼn fees- 
maaltyd spesiaal om 'n doopsbedie- 
ning te vier nie. Ook word die vrien- 
dekring nie genooi na die maaltyd nie. 

Daar word vergeet dat die doop `n 
sakrament is en dit is nie betaamlik 
en paslik om so te gaan optree na die 
bediening van 'n sakrament nie, hetsy 
dit die nagmaal is, hetsy dit die doop 
is. Waarom nie? 

(Word Vervolg) 


KRAG OF SWAKHEID 

gewoed het, ons ietwat van balans 
gedwing het. Dis immers `n feit wat 
die geskiedenis ons klaar en duidelik 
leer dat in 'n poging tot regstelling 
van een uiterste, daar na `n ander 
uiterste oorgeslaan word. Miskien is 
hierdie onrus ongegrond. Miskien is 
dit die van 'n enkeling. Dan is dit be- 
slis nie die moeite werd dat daarvan 
selfs notisie geneem word nie. Maar 
dit wil soms voorkom of dit 'n onrus 
is wat breed in die kerk heers. Mis- 
kien ook nie soseer onrus nie. Mis- 
kien maar net 'n begeerte by baie van 
die lidmate van die kerk dat die reg- 
te balans bewaar sal word. 

(Word vervolg) 


Tot in die boesem van die leiding 
van die Roomse Kerk is daar 'n 
groeiende verset ontstaan teen die 
pouslike hierargie (priesterheerskap- 
py). Dit verwonder ons dat protes- 
tantse kerke so verlang om met Rome 
te verenig, terwyl baie Roomse juis 
verlang om die sware juk van geeste- 
like oorheersing van hulleself af te 
werp. 

J. Kits. 

'N BESOEK AAN MALAWI 


Op versoek van die Regering van 
Malawi lis ses Parlementslede gekies 
om die land in Julie en Augustus ll. 
te besoek. Die afvaardiging het be- 
staan uit die speaker, sy Edele Mnr. 
H. J. Klopper as leier, sy Edele Sena- 
tor Henderson en die volgende agbare 
Volksraadslede: D. J. G. van den Hee- 
ver, A. van Wyk, Mev. C. Taylor en 
ondergetekende. 


Ons het op 28 Julie vertrek van 
Jan Smuts lughawe en het op die 
Chileka Lughawe geland waar ons 
deur die speaker Mnr. 1. K. Surtee, 
Mnre. E. C. Peterkins en M. H. Black- 
wood. benoemde lede van hulle Parle- 
ment verwelkom is. Ons was die 
meeste van die tyd in die Mount 
Soche Hotel te Blantyre tuis, 'n hotel 
wat aan internasionale standaarde vol- 
doen. 





Die Skrywer 
Sen. T. F. J. Dreyer 


Ons het die hele land besigtig en 
is oral vergesel deur 'n Minister en 
Mnr. Peterkins wat ons kort na ons 
aankoms verdoop het tot ,Oom Piet”. 
Ons is oral soos konings behandel en 
het van elk en `n ieder die grootste 


respek, vriendelikheid en welwillend- 
heid ontvang. Die rasseverhoudings is 
van die beste. Die opregte vriende- 
likheid van die bevolking tref `n mens 
dadelik. Dit dra bepaald daartoe by 
dat, na dit skyn, almal gelukkig en 


tevrede is. Malawi is voorwaar 'n 
eiland van kalmte en stabiliteit in die 
onstuimige en oproerige sentraal Af- 
rika. Dit is verder naas die vriende- 
likheid en werksaamheid van sy be- 
volking, veral toe te skryf aan die 
wyse staatsman wat die land regeer 
nl. Dr. Kamuzu Banda. Hy is 'n merk- 
waardige man. Hy verstaan die kuns 
om sy gewildheid by sy eie mense te 
verbind met die respek en samewer- 
king van die blank regering van Sui- 
der Afrika. Die slegte gesindheid wat 
in Zambia en Tanzanie teenoor blan- 
kes aan die dag gelê word, word 
nêrens in Malawi gevind nie. 


Die goeie gesindheid teenoor ons 
land en sy mense is opvallend. Dit 
moet o.a. daaraan toegeskryf word 
dat die President en van sy ministers 
en verder mense op allerlei vlakke 
van die samelewing, vroeër in ons 
land gewerk het en gevolglik kennis 
dra van ons landsomstandighede, van 
ons gesindheid en ons kenmerke. En 
in die tweede plek het die besoek van 
Dr. Hilgard Muller, die Minister van 
Buitenlandse Sake, en die lening van 
oor die vier millioen Rand om die 
nuwe hoofstad Lilongwe te bou baie 
daartoe bygedra. 


Met die ontbinding van die Federa- 
sie van Rhodesië en Niassaland (soos 
Malawi toentertyd bekend was) aan 
die einde van 1963 het die doempro- 
fete 'n somber prentjie geskilder van 
die jong staat. Die profesieë het nie 
net geblyk onwaar te wees nie maar 
alle verwagtings is self oortref. 


Dr. Banda is 'n idealistiese en re- 
alistiese staatsman. Hy het nie pro- 
beer om in die guns te kom of om 
ander na die mond te praat in die 
samekomste van die Verenigde Volke 
Organisasie of van die Afrika Eenheid 
Organisasie nie. Inteendeel Hy het 
alleen gesoek wat volgens sy mening 
in beste belang van sy land en volk 
is. Hy het sterk en flink opgetree 
teen die kommunisties gesinde Minis- 
ters wat hom van sy troon wou stoot. 
Hulle het gevlug na die Chinees ge- 
sinde kommunistiese Tanzania. Hy sit 
stewig in die saal en hoewel hy al 
so om en by 65 jaar is sal hy, tensy 
iets heel onvoorsiens gebeur, nog lank 
sy land regeer. 


Ons was bevoorreg om die opening 
van die parlement wat op Britse lees 
geskoei is, by te woon. Dit het alles 
baie indrukwekkend en goed georga- 
niseerd verloop. 

Malawi is `n een party staat maar 
instede van weg te doen, soos ander 
swart regerings gedoen het, met die 
blanke verteenwoordiging het die Re- 
gering vyf genomineerde blanke oppo- 
sisielede aangestel om, waar nodig, die 
Regering te kritiseer, amendemente 
voor te stel en hom te beweeg om 
weer te dink. Dit is dus wel `n 


[7] Vervolg op bladsy 12 


AANHOUDENDE 
MOEGHEID 


DR. HEINZ-KLIERSTOFPILLE 
ONSKATBAAR vir 
KLIERAANDOENINGS 
AFGEMAT EN LUSTELOOS 


“Ek het al 'n bottelvol van die 
beroemde Dr. Heinz-Klierstofpille 
uitgebruik en voel geheel en al 'n 
ander mens. Ek is nie meer so 
moeg en afgemat en ook nie meer 
so koud en lusteloos nie. Ek het 
nog nooit vantevore by enige medi- 
syne soveel baat gevind as by 
hierdie Klierstofpille nie”. — Mej. 
Leriche, Nieuwoudtville. — (Geval 
928.) 


HART 10 SLAE ONDER 
NORMAAL 


“Ek moet erken dat Dr. Heinz- 

Klierstofpille uitstekend vir my 
was. Ek het nooit gedink dat ek 
ooit weer my werk sou kon doen 
nie. My hart het 10 slae onder 
normaal gewerk. Ek was altyd 
moeg en lam deur my hele lyf. Die 
Klierstofpille het wondere verrig”. 
— Mev. R. Bester van Ladysmith 
(Geval 562.) 
Aanhoudende moeg 
heid, droë vel, hare 
en naels, oormatige 
vet, swak geheue, 


Re ERG. 
ETDRSEER, 
Ed ongereeldheid by 
mgETE 
ER, 


DIÉ HANDHAWING VAN ONS PROTESTANTSE ERFENIS (4) 


Die Prediking en die 
Predikant 


Vervolgens wil ons probeer aantoon 
hoe ons ons Protestantse erfenis 
(waarvan ons enkele kernelemente in 
ons vorige artikels beklemtoon het) 
nou hier in ons land kan handhaaf 
en uitbou. Hoe kan ons vandag die 
leer en die lewe suiwer hou teenoor 
die Roomse Kerk, maar ook teenoor 
die invloed van verskillende gevaar- 
like strominge binne die Protestan- 
tisme self? 

Ons kan antwoord: Deur die sui- 
were verkondiging van die Woord van 
God en die bevordering daarvan. 

Voordat ons verder hierop ingaan, 
net nog 'n opmerking oor die begrip 
verkondiging.” Dit is 'n gevaarlike 
misverstand wanneer dit sê verstaan 
word dat die verkondiging alleen in 
die erediens geskied en gevolglik ook 
net (en dan ook net `n onderskikte 
deel) die werk van die predikant is. 
Die prediking is wel die belangrikste, 
maar hoegenaamd nie die enigste ge- 
stalte van die verkondiging nie. 'n 
Moeder wat aan haar kindjie iets van 
Jesus vertel, is ook met verkondiging 
besig. Maar sê kan ook die hele kate- 
getiese bemoeienis van die kerk (deur 
die ouers en die Sondagskool) niks 
anders wees nie. Dieselfde geld ook 
van die werk van al die ampsdraers 
van die kerk. Hulle werk moet woord- 
verkondiging van huis tot huis word. 

Hieruit is dit ook duidelik dat die 
erediens ook nie die enigste plek is 
waar die verkondiging kan plaasvind 
nie. Ons lees reeds in Hand. 5:42 dat 
die apostels nie opgehou het om elke 
dag in die tempel en van huis tot huis 
te leer en die evangelie te verkondig 
dat Jesus die Christus is nie. 

Kort saamgevat: In al die werk van 
die kerk moet dit gaan om die ver- 
kondiging van Godswoord. Ook daar- 
die werk wat nie direk met die ver- 
kondiging gemoeid is nie, moet daar- 
Oop gerig wees. Daarom is die verkon- 
diging van die Woord van God ook 
sonder enige uitsondering die taak van 
almal wat aan die kerk behoort. 

Maar nou kan die kerk ook nie maar 
met enige verkondiging tevrede wees 
nie. Sy opdrag is om die Woord reg 
te verkondig. Die kerk mag nou wel 
nie tekens en wonders kan doen nie, 
maar soos Johannes die Doper, moet 
alles wat die kerk van Jesus sê, waar 
wees (Vergelyk Joh. 10:41). Regte 
verkondiging is daardie verkondiging 
wat in ooreenstemming met die Hei- 
lige Skrif is, Die Bybel is ook van die 


kerk se verkondiging, die enigste 
maatstaf. En net soos dit die taak is 
van almal wat aan die kerk behoort 
om die Woord te verkondig, is ook 
die hele kerk vir die regte verkondi- 
ging verantwoordelik. Dit is nie net 
die verantwoordelikheid van die ou- 
derlinge, die predikante of die pro- 
fessore nie. 





DR. C. J. MANS. 





Luther het gesê dat die Bybel die 
krip is waarin die Christuskind 1ê. Hy 
kan net in die Bybel gevind word. Die 
kerk het dus die Woord wat hy moet 
verkondig net in die Bybel. Ons moet 
uit die Bybel verneem wat ons moet 
verkondig. Gevolglik kan ons sê dat 
die eerste voorwaarde vir die suiwere 
verkondiging, die regte uitleg van die 
Bybel is. Woordverkondiging is Skrif- 
uitleg. Wat dit beteken, is duidelik 
uit die volgende Bybelse voorbeelde: 
In die geskiedenis van die Emmaus- 
gangers (Luk. 24:13-35) lees ons dat 
Jesus vir hierdie verslae manne die 
Skrifte uitgelê het: ,Hy het begin van 
Moses en al die profete af en vir 
hulle uitgelê in al die Skrifte die 
dinge wat op Hom betrekking het.” In 
die geskiedenis van Filippus en die 
hofdienaar van Ethiopië (Hand. 8) wat 
Jes. 53 gelees het maar dit nie kon 
verstaan nie, omdat, soos hy dit self 
stel, niemand my die weg wys nie, 
lees ons dat Filippus toe ,,van hierdie 
Skrif af begin en die evangelie van 
Jesus aan hom verkondig het”. sodat 
hierdie man kon verklaar: ,Ek glo dat 
Jesus Christus die Seun van God is.” 
Hieruit is dit duidelik: Die bedoeling 
van die Skrifuitleg is om Christus 
aan te toon in elke Bybelgedeelte so- 
dat die hoorder(s) tot die geloof in 
Hom kan kom of sodat daardie geloof 
versterk kan word. 


Opsommend: Die eerste voorwaar- 
de vir die regte verkondiging van 
Godswoord (en uiteindelik ook vir die 
suiweére leer en lewe van die kerk) is 
noukeurige uitleg van die Bybel. Ons 
moet eers goed en ook biddend luister 
na wat God in die Skrif sê voordat 
ons praat. Sy spreke moet altyd aan 
ons spreke voorafgaan. 


En nou kan ons dit alles betrek op 
die verskillende gestaltes van die ver- 
kondiging. 

Die prediking en die predikant. 


In die Formulier vir die bevestiging 


van predikante word hulle bedienaars 
van die goddelike Woord genoem. Hy 
moet die Woord van God in die ere- 
diens maar ook van huis tot huis aan 
die gemeente bedien. D.w.s. die pre- 
dikant moet hierdie Woord vir die 
gemeente uitlê en toepas in elke situa- 
sie wat mag ontstaan. Die gemeente 
moet van hom niks anders maar dan 
ook niks minder verwag nie. Of die 
predikant mooi of interessant preek 
is nie ter sake nie, maar wel of hy 
die Bybel vir die gemeente reg uitlê. 
Daarop kom alles aan. En as dit die 
vereiste is wat op Bybels-reforma- 
toriese gronde aan sy dienswerk ge- 
stel word, dan is dit volkome duidelik 
dat die predikant wetenskaplik so 
goed as wat maar menslik moontlik 
is, toegerus sal wees vir sy dienswerk. 
Nie net sy opleiding sal van die beste 
moet wees nie, maar hy sal ook. in 
volgehoue studie dwarsdeur sy amps- 
termyn moet volhard. 


Verlede jaar het daar 'n paar briewe 
in Die Hervormer verskyn waarin be- 
sware geopper is teen die voorstudie 
(B.A.). In soverre hierdie briewe ge- 
bore is uit `n werklike besorgdheid 
oor die tekort aan predikante in die 
kerk, het ons daarvoor alleen die 
hoogste waardering. Maar sodra die 
skrywers begin pleit vir die verslap- 
ping van die vereistes wat deur die 
Algemene Kerkvergadering vir die 
voorstudie gemaak is, dan kan ons 
nie meer so maklik saampraat nie, 
want dan kom daar belangrike prinsi- 
piële sake aan die orde. 


Die besware is hoofsaaklik gerig 
teen die bepaling dat elkeen wat toe- 
gelaat wil word tot die BD.-studie 
minstens in Grieks JII en Hebreeus II 
of Hebreeus TIN en Grieks TT. plus 
Latyn T moes geslaag het. 


Prof. Pont het reeds breedvoerig op 
hierdie saak ingegaan (Vergelyk Die 
Hervormer, Augustus 1969). Ons kan 
met `n kort opmerking volstaan. Die 
predikant moet die Skrifte kan uitlê. 
Hy moet dus die getuies in die Bybel 
kan ,,hoor” en verstaan. Hulle het 
egter nie in Afrikaans gedink en ge- 
skrywe nie, maar in Grieks en He- 
breeus. Ons het wel wat hulle ge- 
skrywe het in die Afrikaanse vertaling 
van die Bybel waarvoor ons dankbaar 
is. Dit geld egter van elke vertaling 
dat dit die vertaalde nooit volkome 
kan weergee nie. Daarom moet die 
BD.-student sê toegerus wees dat hy 
hierdie getuies in hulle eie taal kan 
beluister en probeer verstaan. Maar 

BESOEK AAN MALAWI 


O] Blaai om 


vreemde maar tog 'n demokratiese 
regering. 

Die land Malawi 1ê aan die weste- 
like en om die suidelike oewers van 
die Malawi en Chilwa mere. Die Ma- 
lawi meer is die 3e grootste meer in 
Afrika. Dit is 355 myl en is van 10- 
50 myl breed. Dit is een van die 
grootste bates van die land wat egter 
nog lank nie ten volle benut word nie 
as gevolg van die tekort aan geld en 
ondernemingsgees. Die mere is beson- 
der ryk aan vis. 

As gevolg van die groot verskil in 
tipografie en hoogte van die land is 
daar ook 'n groot verskil in die reën- 
val en ook wat die klimaat betref. Die 
reënval is tussen 25 en 35 dm. in die 
Laer Shire Vallei en in die verre Noor- 
de op die Mlanie Plateau tot ongeveer 
130 dm. per jaar. In dieselfde vallei 
gaan die temperatuur op tot oor die 
120 grade. Op die hoër plateau-gedeel- 
te van die land val daar soms sneeu 
in die winter. 

Die land word in drie gebiede ver- 
deel: die suidelike gebied wat by 
verre die digtbevolkte deel is, die 
Sentrale gebied en die Noordelike ge- 
bied. Die suidelike gebied se bevol- 
kingsdigtheid is groter as die van die 
naburige lande. Die gemiddelde digt- 
heid van Malawi is 111 per vierkante 
myl, Rhodesië 15 en Zambië 6. In 
Malawi self verskil die bevolkingsdigt- 
heid aansienlik. In die Suidelike ge- 
bied woon 169 mense ner vierkante 
myl, in die Sentrale gebied 108 en 
in die Noordelike gebied 48. Die be- 
volking skuif sedert die afgelope on- 
geveer 50 jaar al meer en meer na die 
Suidelike gebied waarskynlik omdat 
daar veel meer werkgeleentheid is. 
Die bevolking was in 1966 4,042,412 
waarvan 10,880 Asiate is en 7,046 
Blankes. Dit word geskat dat onge- 
veer een kwart van die manlike be- 
volking buite die grense van die land 
werk. 

Dit is 'n mooi en vrugbare land. Die 
meeste mense is aan die boerderybe- 
dryf verbind. Hulle produkte bestaan 
uit mielies, kafferkoring, hawer, ta- 
bak, grondboontjies, rys, tee en koffie. 
Die dieët word aangevul met vis uit 
die mere. Dit is die vernaamste bron 
van lae koste proteine. Heelwat aan- 
dag word deur die Staat aan bosbou 
bestee. ln 1962 was daar alreeds 
3,743 vierkante myl wat beplant was. 

Die bewerking van die grond is nog 
maar baie primitief. Die pik is om- 
trent nog die enigste implement. Die 
vee wat ons gesien het was maar 


min. Dit bestaan hoofsaaklik uit 'n 
klompie bokke en beeste, albei `n 
klein, swak tipe en uit nog minder 
skape. Wat wel opvallend is is die 
byna gehele afwesigheid van perde 
en van donkies. 

As gevolg van die beperkte ekono- 
miese hulpbronne kan onderwys slegs 
voorsien word aan 35% van die kin- 
ders van skoolgaande ouderdom. Slegs 
10% gaan, nadat hulle die laerskool 
deurloop het wat 8 jaar duur, na die 
Hoërskool waar die onderwys 4 jaar 
duur. Verdere studie kan voortgesit 
word aan die Malawi Korrespondensie 
Kollege en aan die Universiteit van 
Malawi. Benewens Tegniese opleiding 
word daar ook vir Onderwysersoplei- 
ding gesorg. 

Dit was vir my 'n besondere voor- 
reg om twee van die Sendingstasies 
van die N. G. Kerk te besoek. Die 
Nkhoma sendingstasie het op my 'n 
blywende en 'n gunstige indruk ge- 
maak. Daar is 'n mooi en doelmatige 
kerkgebou, netjiese huise vir al die 
personeellede, klaskamers en `n goed 
toegeruste hospitaal. Ds. C. Burger is 
die hoof van die stasie. Hy word by- 
gestaan deur etlike ander evangelie- 
dienaars, elkeen met 'n eie taak soos 
bv. om predikante op te lei en om die 
Bybel in een van die inboorlingtale te 
vertaal. Die Sondag namiddag het ek 
'n diens vir die blanke personeellede 
gehou. Ons was ook by die kerkhof 
waar Afrikaners 1ê, beide mans en 
vroue wat hulle lewe geoffer het vir 
die verbreiding van die Evangelie. 
Die Malawiërs het groot waardering 
vir die opofferende werk wat deur dié 
Afrikaanse kerk in hulle land verrig 
is. 


ONS PROTESTANTSE 
ERFENIS 


7] Vervolg van bladsy 11 


hy sal behalwe hierdie tale met hulle 
reëls en styl ook nog kennis moet 
neem van die geskiedenis, kultuur, 
denkstrukture, ens, van elke tyd 
waarin die Bybelse getuies gelewe 
het. Kortom hy sal kennis moet dra 
van elke moontlike hulpmiddel wat 
hom van nut sal kan wees om die 
boodskap van die Bybelse getuies reg 
te verstaan. En laat ons ook eerlik 
wees: Selfs as die predikant sê toe- 
gerus is, bly die regte verstaan en 
uitleg van die Bybel nog 'n worstel- 
stryd. 

Myns insiens kan dan vir die kerk 
geen heil opgesluit wees in die ver- 
slapping van die vereistes vir die 
voorstudie nie. Indien dit gedoen word 
mag ons 'n paar predikante per jaar 

meer bykry, maar sou dit kon opweeg 
teen die bykomende risiko wat daar- 
mee met die uitleg van die Skrif en 
die prediking geloop word? 


Verder lyk dit ook nie vir my of 
dit met die jare makliker word om 
predikant te wees nie! Die predikant 
se werk stel al hoër eise aan hom. 
Probleme soos buitekerklikwording, `n 
steeds groeiende heidendom binne die 
grense van die kerk, en nog verskil- 
lende ander sake, vereis dat die pre- 
dikant steeds beter toegerus sal word 
vir sy ampswerk. Met groot dankbaar- 
heid kan ons konstateer dat die op- 
leiding van predikante in ons kerk 
puik is. Maar met die oog op die taak 
van die kerk in die wêreld en die 
erns van die tye waarin die kerk kerk 
moet wees, sal ons steeds moet bid 
dat die Heer van die kerk dit vir 
hulle wat vir die Opleiding verant- 
woordelik is, moontlik sal maak om 
nog beter toegeruste manne aan die 
kerk as predikante te lewer. 





Blindederm- 
ontsteking 


DIE DR. MULLERS- 
BLINDEDERMMIDDEL 


TYDENS die afgelope kwarteeu het 
die Dr. Mullers - Blindedermmiddel 
vrywel honderde lewens gered. Dit 
het duisende lyers in staat gestel om 
die doktermes vry te spring. Hier- 
die middel het dit moontlik gemaak 
dat blindedermlyers deesdae 'n des- 
kundige behandeling kan ondergaan 
teen geringe koste. 


KENTEKENS 


@ Pyn in die regtersy 
@ Aangepakte tong 


@ 'n Temperatuur 
(koors) tussen 100 
en 102 grade 


@ Hardwording van 
die maagwande 


Die Dr. Mullers- 
Blindedermmiddel 


is verkrygbaar by aptekers teen 70c 
per bottel of posvry van . .. 


NORWOOD COAKER 
POSBUS 89 LADYBRAND 





ERNS EN PRET IN DIE KERKLIKE LEWE 


HUISBESOEK 


Op versoek van enkele persone ver- 
tel ek meer van my ervaring in die 
,Ou' dae. 


Dit was in die jaar 1924. Die toe- 
stande was baie anders as nou, min- 
der dus as `n kwarteeu na ons twee- 
de Vryheidsoorlog. Die ellende en 
armoede na die-verskroeiende-aarde- 
beleid deur die Britse leer in ons land 
toegepas was nog nie heeltemal deur 
die plattelandse bevolking oorkom nie. 
Hulle moes immers van onderaf weer 
begin. Hulle het niks oorgehou nie. 
Hulle huise was verbrand met meu- 
bels en al. Hulle diere was almal 
dood. Hulle plase was verwoes. Die 
kleiner en armer boere het hard ge- 
sukkel om weer goed op die been te 
kom. Die middele daartoe was skaars. 


Ook die gemeentes was arm en baie 
was klein. Daarom ook was die ge- 
riewe in die bediening gering en moes 
soms gebruik gemaak word van aller- 
hande vervoermiddels. 


Op 3 Mei is ek bevestig deur prof. 
dr. J. H. Greyvenstein as predikant 
van die gemeente Lydenburg in die 
kerkgebou van Dullstroom. Na kennis- 
making en huisbesoek in daardie deel 
van die geeente het ek soos baie vee- 
boere in die tyd in die winter bosveld 
toe verskuif gedurende Juliemaand. 

Daarvoor is twee weke met 'n Son- 
dag tussen in vir 'n buitediens be- 
plan. Die eerste wyk aan die beurt 
was Ohrigstad en omgewing, 'n mooi 
wêrelddeel en heerlik warm in die 
winter. Geen wonder dat die Voor- 
trekkerleier Hendrik Potgieter een 
keer daar 'n nedersetting gestig het 
omdat dit nader aan die seehawe is 
nl. Lourenco Margues. . Met diaken 
Marais is die gesinne besoek. Hyself 
het gewoon waar die twee reekse 
berge, weerskante van die pad van- 
af Ohrigstad bymekaar kom en die 
deel van die land afsluit van die lae- 
veld en wildtuin aan die anderkant 
van die berge. Dit is so meen ek in 
die omgewing waar nou die Strydom 
tonnel is en waar Hendrik Potgieter 
en sy manne oor die berg is ma 
Lourenco Margues toe. 


So was my reëling per brief aan 
wyle Christiaan Joubert, sou hy my 
per kar en perde kom haal na die sy 
wintersplaas in Steelpoort se omge- 
wing, waar die buitediens sou plaas- 
vind en huisbesoek daarna. 

Ek wag en wag maar kry geen brief 
van die ouderling wanneer hy kom nie. 


Teneinde raad besluit ek toe maar om 
per trein verder te reis. Dit blyk toe 
later dat daar geen pad destyds in 
die dig begroeide boswêreld tussen 
Ohrigstad en Steelpoort was nie. Daar 
was egter ook nog geen treinverkeer 
nie. Die spoorlyn het dié tyd op Oh- 
rigstad geëindig. Daar was toe net ʼn 
spoorlyn verder na Steelpoort onder 
konstruksie. Ek moes toe maar 'n 
plan maak om daarmee verder te reis, 
want die diens is daar bepaal vir twee 
dae later. 





JOH. DREYER. 


Die trein kom toe tussen 10 en 11 
uur die aand in Ohrigstad aan. Ek 
stap nader en kyk rond maar kan geen 
treinkondukteur kry nie. Daar was 
ook nie een op die konstruksietrein 
nie. Ek gaan toe maar na die masjinis, 
stel my aan hom voor en vra ewe 
vriendelik of ek mag saamry. Hy ant- 
woord: ,,Maar waar sal u sit? Ons 
het geen passasierwaens aan nie.” 
“Ek sal by die kondukteur in sy wa 
ry”, antwoord ek. ,Dié het ons ook 
nie”, was sy opmerking daarop. 

Ek moes egter na Steelpoort, kom 
wat wil. My buitediens is bepaal. Die 
lidmate sal van heinde en ver kom, 
want hulle kry nie elke dag kerk nie 
en sal baie teleurgesteld wees as die 
nuwe dominee nie opdaag nie. 


,Dan sit ek maar by jou en die 
stoker by die enjin. Mag dit?” So vra 
ek hom. ,,Goed”, is sy antwoord, ,,as 
u daarvoor kans sien. Gee dan maar 
u tassie vir my en klim maar op.” 

In die tassie was die manel en ver- 
dere bybehore, sowel as die slaapklere 
en dergelike dinge, plus natuurlik die 
Bybel en die preek. 


Ek word die sitolek van die stoker 
aangewys, terwyl hv besig is om die 
enjinvuurherd met steenkole te stook. 
En ons gaan die donker bosveld toef- 
toef al verder in, maar ook al warmer 
en warmer. 


Voor wou ek gaarbraai, agter kry 
ek koud. Dan maar soos ons Engel- 
sprekendes sê: .Half time, change 
sides.” Fk draai dan maar net om, 
rug na die gloeiende vuur en gesig 
na die rammelende trokke agter die 
enjin. 

Die ure gaan maar stadig verby. 
Om 2 uur die nag skreeu die trein- 
wielremme. ,.En nou?” vra ek aan die 


IN DIE BOSVELD 


drywer. ,,Waarom gaan jy stilhou?” 
,U moet hier afklim, want dit is die 
naaste punt aan mnr. Joubert se 
plaas.” ,,Maar waar moet ek in die 
donker heen? 'n Mens kan dan niks 
sien nie”, was my benoude opmerking. 
“Ek weet ook nie, maar u moet gou 
besluit, want ek kan nie tyd verloor 
nie. Ek moet verder en die treinspoor 
swaai hiervandaan heeltemaal links 
weg al verder van die plaas waar u 
moet wees.” 


Ek het geen keuse nie. Met my 
tassie in die hand stan ek af. Die 
trein trek weg — en daar staan ek. 
Waarheen nou? Ek kan nie eers my 
hand voor my oë sien nie. Nou eers 
besef ek tenvolle dat ek 'n onver- 
standige en miskien selfs 'n gevaar- 
like besluit geneem het. Ek kyk rond 
en sien niks, geen lig nie. Uiteinde- 
lik, ja tog, daar brand in die verte 'n 
klein liggie. Miskien is dit 'n huis. 
Maar is daar 'n pad daarheen? En, 
so ja, waar is dit? En hoe kan ek dit 
in die stikdonkere nag kry? 


Ek redeneer by myself: Die wilde 
diere kan jou verskeur. Maar as jy 
hier bly kan dit ook geskied. Dus 
maar koersvat na die liggie toe. 


So gesê — of moet ek skryf: So 
besluit — So gedaan. Vooruit dan 
maar! Dit was egter nie maklik nie. 
Daar is doringbome met skerp do- 
rings. Daar is struikgewas met haak 
én steek dorings. Daar is miershope 
en ou boomstompe. 


Ek was nie tien treë weg nie, toe 
ek my vas loop in 'n doringboom en 
met 'n paar steke en skrape moes re- 
tireer. Met 'n draaitjie om die boom, 
aan die een hand die tassie en die 
ander hand met armlengte voor my 
gesig om so vooraf vir doringsteke 
bewaar te word, sit ek die reis voort. 
Nie te ver nie val ek oor `n stomp en 
raak my tassie kwyt. Tastende in die 
donker op die grond na die tassie 
vat ek in dorings en kry 'n paar be- 
bloede vingers. Nog `n end verder 
raak ek die liggie kwyt. Fk was se- 
ker in `n duik, maar ma `n bietjie 
ronddwalery in die donker, dan links 
en dan weer regs kry ek tot my groot 
verligting dit weer in die gesig. 


In so 'n stikdonker nag, alleen en 
benoud in 'n onbekende boswêreld 
weet `n mens wat 'n lig in die don- 
ker beteken. Die hoop herlewe. 


[] Blaai om 

HUISBESOEK IN DIE 
BOSVELD 


[7] Vervolg van vorige bladsy 


So gaan die gestrompel voort, voe- 
tjie vir voetjie, versigtig, langsaam, 
aarselend seker vir 'n uur of meer. 
Nou is ek naby die liggie. Ek begin 
in die floue weerkaatsing iets te sien. 
Waar die lig is is daar 'n ope ruimte 
in die bos. Ek kom nader en sien ʼn 
vuurtjie en daaromheen 'n paar kom- 
berse en mense daaronder. Wat nou? 
Is dit miskien skelms wat hier hulle 
skuilplek hou? As ek daar by die 
vuur sou gaan sit, sal hulle my nie 
vermoor nie? En as ek nie sou gaan 
sit nie, waarheen dan? Dit alles flits 
deur my brein. Ek waag dit maar, so 
sê ek vir myself. Saggies nader ek 
die slapendes. Hulle koppe is ook on- 
der die komberse. Dan is dit natuur- 
lik Bantoes. Hulle slaap mos so. 


Toe ek op 'n paar droë houtjies 
trap wat kraak, word een wakker. Hy 
loer vir my onder die komberse uit 
en trek daarna dit weer oor sy kop 
sonder 'n enkel woord. 


Ek gaan toe maar op die stomp 
sit en besluit om uit veiligheidsoor- 
wegings wakker te bly. Maar klaas- 
vakie is 'n moedswillige outjie. Hy 
bekruip 'n mens so onverwags. Om 
hom van hy af weg te hou, het ek 
my vir ure besig gehou om houtjies 
op die smeulende vuurtjie te gooi en 
my skoene te poets totdat hulle blin- 
ker was as die spoggerigste offisier 
van die leër s'n. 


Eindelik begin die dag te breek en 
die lig kruip al helderder nader. Daar 
begin lewe te kom. Die bosveld laat 
sy stem hoor, 'n jakkals blaf, `n voël 
sing sy mêrelied tot eer van die groot 
Skepper en my siel juig saam: ,,Loof 
die Bere, want Hy is goed, sy goeder- 
tierenheid duur tot in ewigheid.” 


Een van die slapende Bantoe's steek 
sy kop by sy kombers uit, kyk my 
verbaas aan en sê: ,,Mêre baas. Wat 
maak baas hier?” Ek beantwoord met 
`n wedervraag: ,,Wat maak julle hier 
in die bos in die nag?” ,As dit nie 
koud is nie, slaap ons partykeer som- 
mer hier in die bos.” 


Hy staan op en maak klaar blykbaar 
om te vertrek. Op my vraag waar hy 
nou heengaan, kom die antwoord: 
Om op die plaas die vuur te gaan 
aanmaak vir koffie.” ,,Wie is jou 
baas?” vra ek hom. ,Baas Neethling,” 
sê hy. ,Nou ja, sê vir hom ek sit hier 
en wil graag na oubaas Joubert se 
plaas gaan.” 


'n Tydjie later kom hy terug met 
`n kar en muiltjies en ek vertrek saam 
met hom na sy baas se huis. Daar 
gekom stel ek my voor: ,Ek is Dreyer, 
die predikant wat die diens Sondag by 
ouderling Joubert bepaal het.” Hy 
stel homself voor en vra hoe ek dan 
in die nag in die bos beland het. Ek 
vertel hom alles. Hy antwoord: ,,Be- 
sef u wat u gedoen het? Dit was 'n 
gevaarlike saak.” 


Ons kry koffie en beskuit wat die 
Spanning en ontbering van die vorige 


nag vorentoe gesmaak het. 'n Half uur 
later vertrek ek met dieselfde kar 
en muile na die plaas van ouderling 
Joubert aan die Steelpoortrivier. 


Van die ontmoeting met die Draai- 
ers daar vertel ek, so die Here wil, 
volgende keer. 


WEG 


Vlnr. W.L. v. d. Merwe, L. 


Daar is `n reeks gegewens wat toon 
dat en hoe die evangelie orals, heilig- 
rewolusionêr, nuwe toestande en ver- 
houdings geskep het, nuwe kragte ge- 
openbaar het, ook in die maatskaplike 
lewe; ook in die eertydse heidense 
Europa. Dit het die hele maatskaplike 
lewe bevrug. Dit het geblyk 'n krag 
van God tot opheffing, ook van die 
teenswoordige lewe te wees. 


Dr, Terlaak Poot. 

Gemeentelike Berig 
Zeerust se Oud- 
Ouderlinge 


LODEWIKUS JOHANNES ERASMUS 
(Geb. 2. 6. 1878) 


Hy is in 1907 getroud met Catha- 
rina Cornelia van Zyl, wat hom in 
1938 ontval het. Hy is nooit weer ge- 
troud nie. 


In 1916 is hy verkies as diaken van 
Zeerust-gemeente, en tot 1966 het hy 
ononderbroke gedien as Kerkraadslid, 
waarna die kerkraad uit erkentlikheid 
vir sy troue diens, die Oud-Ouderling- 
skap hom aangebied het. 


(Kyk verder in ,,Die Almanak” 1970) 


grd 
` t Meer ee 


J. Erasmus, M. J. Mans. 


WILLEM LODEWIKUS V. D. MERWE 


Geb. 28. 10. 1895. 


Getroud 16 April 1917 met Magda- 
lena Johanna Swart. Gekies as diaken 
van Zeerust gemeente in 1925 tydens 
die bediening van ds. H. P. Wolma- 
rans. In 1944 word hy gekies as 
ouderling, en in 1965 tree hy af en 
word die oud-ouderlingskap aange- 
bied. Woon nog vergaderings van die 
Kerkraad by. 


Gemeentelike Berigte 


[] Vervolg van vorige bladsy 


MARTHINUS JACOBUS MANS 


Gebore 18 Oktober 1892 in die dis- 
trik Grootmarico. Gedoop in die Her- 
vormde Kerk Zeerust, die 9de April 
1893 deur ds. Van Belkum. Geloofs- 
belydenis afgelê in 1907 onder leiding 
van ds. Van Drimmelen in die Her- 
vormde Kerk Zeerust, In die huwe- 
lik getree met Jacoba Johanna van 
Tonder en agt kinders is uit die huwe- 
lik gebore, 4 seuns en 4 dogters. Daar 
is 26 kleinkinders. As ouderling gekies 
van die Hervormde gemeente Zeerust 
in 1936 en gedien tot 1966. Sy egge- 
note het hom ontval in 1964 waar hy 
toe later in die huwelik getree het met 
Maria Elisabeth Schutte. 





EEUFEESVIERING VAN DIE NEDER- 
DUITSCH HERVORMDE GEMEENTE 
BRONKHORSTSPRUIT. 


Op 7, 8 en 9 November 1969 het 
die gemeente Bronhorstspruit sy hon- 
derdjarige bestaan herdenk. Dit was 
vir die gemeente `n besondere gebeur- 
tenis want nie alleen is dit uitsonderlik 
dat 'n gemeente in Transvaal eeufees 
vier nie maar die gemeente Bronk- 
horstspruit (Witfontein) het ook. die 
afgelope honderd jaar `n belangrike 
rol gespeel in die handhawing van die 
Nederduitsch Hervormde Kerk. Met 
die kerkvereniging was die gemeente 
Bronkhorstspruit die enigste gemeente 
van die Hervormde Kerk wat nie ver- 
enig het nie. Onder leiding van ds. 
M. J. Goddefroy het die gemeente on- 
vermoeid gewerk om weer vrede en 
orde in hierdie onrustige tyd te bring. 


Op Vrydagaand 7 November het die 
gemeente byeengekom vir 'n ete in 
die kerksaal. By hierdie geleentheid 
is groetes en gelukwensings aan die 
gemeente oorgedra. O.a. het ds. A. J. 
Nolte en Mnr. T. N. H. Janson, L.V. 
vir Witbank, opgetree. As eregaste is 
die vroeëre predikante van die ge- 
meente of hulle familie te Bronkhorst- 
spruit verwelkom. Mev. Boshoff, dog- 
ter van ds. Goddefrov, mev. Fourie, 
vrou van dr. H. C. M. Fourie, prof. 
en mev. E. S. Mulder, mev. Storm 
en ds. en mev. M. J. van Sshalkwyk 
was teenwoordig. Slegs prof. Rauten- 
bach en ds. G. J. J. Roos kon nie 
teenwoordig wees nie. Ds, J. J. P, 


Miiller het as seremoniemeester opge- 
tree. Vyf van die medewerkers aan 
die gedenkboek was ook teenwoordig, 
o.a. prof. A. D. Pont, dr. J. P. Oberhol- 
zer, mnr. H. M. Rex en mnr. R. D. P. 
Keogh, en 'n gedenkboek is aan elk- 
een oorhandig. Die susters het die ete 
so voorberei en aangebied dat hulle 
alleen lof daarvoor kan ontvang. 





PROF. DR. C. H. RAUTENBACH. 


Saterdagmiddag 8 November het 
prof. Rautenbach 'n toespraak gelewer 
waarin dit gegaan het om die Kerk 
en die Onderwys. Saterdagaand het 
ds. G. J. J. Roos die voorbereidings- 
diens gelei en Sodagoggend het prof. 
E. $S. Mulder as prediker opgetree met 
die nagmaalsviering. Die teenwoordige 
predikante het om die beurt die nag- 
maalsbediening waargeneem. 'n Groot 
aantal oud-gemeentelede was teen- 
woordig met die nagmaalsdiens en 
die kerk was weer soos vroeër vol 
gewees. 


Die middag het ds. D. B. Snyman, 
seun van die gemeente, die dankseg- 
gingsdiens gelei. 


Nou 1ê die volgende honderd jaar 
voor. 


J. J. P. MOLLER. 


WOLMARANSSTAD 


OOM DANIE VAN DER 
WESTHUIZEN HET HEENGEGAAN. 


Daniel David Jakobus Rudolph van 
der Westhuizen is gebore op 26 
Februarie 1889 op die plaas Goedge- 
dacht in die distrik Wolmaransstad. 
Reeds vroeg in sy lewe het hy sy 
moeder verloor. 


Op 13 Maart 1911 is hy getroud 
met Magrietha Maria van der West- 
huizen. Uit hierdie huwelik is net een 
seuntjie gebore wat net 'n paar uur 
oud geword het. Oom Danie was een 
wat lief was vir sy Bybel en vir sy 
kerk. Hy was een van die wat altyd 
kon sê, ,,Maar so sê die Bybel.” 


Op 8 Januarie 1916 word hy ge- 
kies as diaken, maar op 2 Oktober 
1919 bedank hy omdat hy toe uittrek 
uit sy wyk uit. Op 29 Januarie 1921 
word hy weer gekies as diaken, en 
omdat hy toe in Wolmaransstad woon 
het hy van toe af Sondagskool gehou 
in die kerk en later ook katkisasie. 
In daardie dae het die gemeente nie 
'n eie predikant gehad nie, en moes 
die ouderlinge Sondae om die beurt 
die kerkdiens lei. Dit het verskillende 
Sondae gebeur dat daar nie 'n ouder- 
ling opdaag nie en dan moes hy as 
diaken maar die. diens lei. On 7 Janu- 
arie 1931 word hv as ouderling gekies, 
maar omdat sy gehoor reeds vroeg in 
sy lewe verswak het, het hy toe op 
20 April 1935 bedank. 


Ons kan met reg sê dat die dae toe 
ons gemeente 'n stryd om bestaan ge- 
voer het, was oom Danie een van die 
staatmakers. 


Op 12 Julie 1969 is hy op tagtig- 
jarige leeftvd in die plaaslike hospi- 
taal oorlede. na `n siekbed van 3 weke. 
Saam met tant Grieta treur ons ge- 
meente oor hom, maar saam met haar 
dank ons ook God vir so 'n eggenoot, 
vriend en kerkman. Ons bid tant 
Grieta in die dae van eensaamheid 
toe die nabyheid van ons hemelse 
Vader. 

P. J. Rossouw. 





Op die nlatteland in Nederland is 
daar seen agteruitgang in die oggend- 
dienste merkbaar nie, wel in die 
tweede dienste, behalwe in die bond- 
gemeentes (die swaar ortodokse) ge- 
meentes. Daarom word in verskillende 
gemeentes twee oggenddienste na me- 
kaar gehou. 

Hervormd Nederland. 

VROUERUBRIEK .-. 





In hierdie sg. verligte eeu waarin 
ons lewe, is daar baie beroepe waar- 
van 'n mens kan kies, volgens jou eie 
aanleg. 


Gelukkig hoef ek nie in te gaan op 
al die soorte beroepe en wat hulle 
voor- en nadele dan sal wees nie. Ek 
is gevra om te praat oor: ,Onderwys: 
'n Loopbaan van aansien.” 


Een van die interessantste beroepe 
wat die ernstige oorweging van elke 
St. 10 leerling en sy of haar ouers 
verdien, is sonder twyfel die onder- 
wys. Die onderwys is 'n loopbaan van 
diens, 'n taak van diens, 'n taak waar- 
aan dit die moeite werd is om 'n 
mens se beste kragte te wy. 


,Gedurende 1963 hou Sir Eric Ash- 
by, 'n natuurwetenskaplike, 'n lesing 
voor die Atoomnavorsingsinstelling in 
Engeland, oor ,,Investment in Man”— 
belegging in mense. In 1964 skryf die 
Rektor van die Universiteit van Pre- 
toria, Prof. C. H. Rautenbach, dat as 
hy in 'n sodanige posisie sou kom, hy 
Sir Eric se rede sou opgevolg het met 
die onderwerp: ,,Investment in Educa- 
tion” — belegging in onderwys, want 
belegging in kennis, in die wetenskap, 
beteken wesenlik belegging in mense, 
die mensekrag. 


In hul onlangse boek, ,,Education 
Manpower and Economic Growth,” 
kom Harbison en Mevers, twee toon- 
aangewende Amerikaanse skrywers, 
tot die gevolgtrekking dat daar 'n hoë 
mate van korrelasie bestaan tussen 
onderwysinskrywings (en dus beleg- 
ging in die onderwys) en `n land se 
vlak van ekonomiese ontwikkeling 
soos gestel deur bruto volksinkomste 
per capita. Dit is daarom moontlik om 
van 'n land se opvoedingstandaard sy 
bruto volksinkomste per capita te be- 
reken. of omgekeerd kan 'n land se 
opvoedingspeil bereken word indien sy 
brufo volksinkomste per capita ver- 
sterk word. 


Hierdie stellings is deur die be- 
kende Suid-Afrikaanse nyweraar, dr. 
Anton Rupert, soos volg onderskryf: 
,Tot onlangs was ekonome geneig om 
die waarde van belegging in mense- 
potensiaal te onderskat, en was hul 
oortuig dat die inkomste van enige 
land vergroot kan word deur die blote 
toevoeging van meer en beter mas- 
jinerie. Die ongelukkige geskiedenis 
van so vele van die onderontwikkelde 
lande het egter die teendeel bewys.” 
Dit alles lei, aldus dr. Rupert: ,,n 


F 


ONDERWYS: 


'n Loopbaan 


Onderwyser is, op die keper beskou, 
die mens met die belangrikste werk 
op aarde. Sy taak word daagliks moei- 
liker omdat die wêreld en die lewe 
daagliks meer gekompliseerd raak ... 
1 

) 

Ons moet hierdie waarheid nooit 
vergeet nie. As jy 'n mens opvoed, 
voed jy 'n individu op; as jy 'n vrou 
opvoed, voed jy 'n gesin op; as jy 'n 
onderwyser opvoed, voed jy 'n volk 
op” 2) 


MEV. M. J. VAN WYK. 


'n Voormalige Transvaalse Direk- 
teur van Onderwys, Mnr. A. J. Koen, 
het op 8 November 1966 aangekondig 
dat die meeste drie jarige kursusse 
aan Transvaalse Onderwyskolleges 
vanaf 1967 tot vier jaar verleng word 
ten einde onderwysopleiding steeds 
doeltreffender te maak. Die aansien- 
like toename daarna in die getal aan- 
soeke om toelating tot onderwys- 
kolleges, lewer 'n treffende bewys dat 
ons jong mense besef dat `n goeie be- 
legging vir die toekoms 'n belegging 
in opleiding as onderwyser is. 


Die huidige Transvaalse Direkteur 
van Onderwys, dr. Kotze, het gesê 
jdat Suid-Afrika se strewe moet wees 
dat die jeug die beste onderwys moet 
ontvang, daarom moet die onderwyser 
`n goeie akademiese agtergrond hê, in- 
tellektueel wakker wees en 'n goeie 
professionele opleiding hê. Om hierdie 
rede is dit noodsaaklik dat daar altyd 
voldoende van die beste mense- 
materiaal vir die onderwysberoep be- 
skikbaar moet wees. 


Die onderwyser het een van die 
mees invloedrykste beroepe in die 
samelewing. Hy of sy onderrig die 
kind nie alleen in die basiese kennis 
wat die jonger geslag nuttige burgers 
en burgeresse van die gemeenskap 
maak nie, maar ook word gehelp om 
die karakter van die kind te vorm en 
moedig ook hoë standaarde aan en so 
word daar `n nasie gebou. 

Goeie onderwys eindig nie by die 
onderrig van akademiese vakke nie, 
maar het ook die doel om die intellek- 
tuele, sosiale, liggaamlike en estetiese 
standaard van elke leerling te ver- 
beter. 

Alhoewel nie maklik nie, verskaf die 
werk van `n toegewyde onderwyser 
groot bevrediging. Dis nooit afgesaagd 
of vervelend nie. Watter genoegdoe- 

van Aansien 


ning word nie ondervind wanneer 'n 
leerling wat voorheen belangeloos ge- 
wees het, skielik 'n oplewing toon; 
of om die vertraagde kind te help om 
oor sy of haar moeilikheid te kom; of 
om nuwe wêrelde te open vir die leer- 
gierige en om die geleenthede wat 
voorlê aan te dui! 


Die soort opleiding wat `n onder- 
wyser kry en die ondervinding wat hy 
opdoen, stel hom instaat om ook op 
baie ander terreine van die volkslewe 
'n groot bydrae te lewer en die hoog- 
ste sport te bereik. Daar is geleent- 
hede vir persone met verskil in aan- 
leg; die wetenskaplike, wiskundige, 
taalkundige, kunstenaar, musikale en 
die praktiese. 


Iemand wat onderwys wil gee, moet 
nie slegs eksamens slaag nie, maar 
moet ook oor die nodige persoonlik- 
heidseienskappe en liggaamlike ge- 
sondheid beskik. Ook moet hy of sy 
instaat wees om te vertolk, te ver- 
klaar en intellektueel wakker te wees. 
Daar moet liefde wees vir kinders en 
om hulle aandag te boei vereis baie 
entoesiasme, breinkrag en lewenslus- 
tigheid. 


Derhalwe is die onderwys sonder 
twyfel `n loopbaan van aansien en ver- 
eis die hoogste kwaliteite van per- 
soonlikheid en karakter. Iemand het 
die ideale onderwyser soos volg be- 
skrywe: 


Hy moet hê: 


1. Die balans van 'n koorddanser. 
2. Die humorsin van 'n harlekyn. 
3. Die buigbaarheid van plastiese 


stof. 

4. Die aanpasbaarheid van 'n ver- 
kleurmannetjie. 

5. Dig deursettingsvermoë van 'n 
woordeboekskrywer. 

6. Die spanningsweerstand van 'n 
staalkabel. 

7. Die ontdekkingsdrang van ʼn 
Columbus. 

8. Die perspektief wat 'n ruimvlug 
bied. 

9. Die speursin van 'n Sherlock 
Holmes. 


10. Die geduld van 'n slagskaap. 

11. Die moed van `n leeu. 

12. Die vlugheid van 'n jagluiperd 
en die ywerigheid van 'n mier. 


1) Onderwysnuusflitse, Des. 1966. 

2) Charles D. Mclver, Eerste presi- 
sident van Greensboro Kollege, 
Noord Carolina. 


JEUGRUBRIEK 


En dit alles het gebeur, sodat die 
woord vervul sou word wat die Here 
deur die profeet gespreek het: 


Kyk die maagd sal swanger word 
en `n seun baar, en hulle sal Hom 
Emmanuel noem, dit is, as dit vertaal 
word: God met ons. 


Die inleidende woorde ,,dit alles het 
gebeur” (vers 22) kom net so voor in 
Mt. 21:4 en 26:56. Hieruit kan reeds 
vasgestel word dat dit nie meer die 
engel nie, maar die evangelis is wat 
aan die woord is. Nêrens in die O.T. 
of N.T. beroep 'n engel wat die Woord 
van God verkondig hom op die woorde 
van die Skrif nie. 


Die verteller kyk vanuit sy eie tyd 
oor die verlede terug en kan nou daar- 
van getuig dat alles in volheid geskied 
het deur 'n daad van God en presies 
Op so'n wyse as wat God dit lank 
reeds deur Sy woord uitgespreek of 
aangekondig het. Ons moet dit egter 
nie so verstaan dat hierdie dinge slegs 
gebeur het sodat die woorde van God 
nie onvervuld moes bly nie. Dit gaan 
nie in hierdie gebeure om ʼn blote ver- 
vulling van woorde nie, dit gaan hier 
om `n Godgewilde heilsplan wat God 
ten uitvoer bring, en wat Hy reeds 
lank gelede aangekondig het. 

Die Here vervul Sy beloftewoord 
omdat Hy Hom aan sy volk gebind 
het, Hy vervul dit sonder enige eis 
of taak wat sy volk van hulle kant 
eers moes vervul. Dit is ook nie son- 
der betekenis nie, dat hier nie sprake 
is van die Skrif nie, maar van God 
se woord of spreke, waarvan slegs 
die profete die werktuie was. Die pro- 
fete het altyd hulle boodskap begin 
met: ,,So het die Here gesê,” sodat 
almal kon weet dat dit hierin gaan 
om die spreke van God met en tot 
sy volk. Dit was in hierdie spreke van 
God nie die tekens wat daarmee ge- 
paard gegaan het wat van beslissende 
belang was, soos die Fariseërs geglo 
het nie, maar wel die feit dat God 
gespreek het en die inhoud daarvan. 

Die Christusgebeure is ingeorden in 
'n geskiedenis van 'n gesprek tussen 
God en sy volk, dit is 'n nuwe begin 
en tog ook die aanbreek van `n lang- 
verwagte einde. Hier kom ook die be- 
langrikheid van die O.T. na vore, want 
so seker as wat elke vroeëre word op 
hierdie daad van God gerig is, so kan 
die betekenis en die geloof vir hierdie 
gebeurtenis alleen ontsluit word deur 
die woord wat God vooraf deur Sy 
profete gespreek het. 


BYBELSTUDIE 


Matthéiis 1:22 en 23. 


Op die oog af wil dit voorkom asof 
die eerste deel van die profetiese 
woord van Jesaja wel vervul is, maar 
asof die tweede deel in botsing kom 
met die woorde van die engel. Vol- 
gens die engel moet Hy Jesus genoem 
word, volgens die profeet Emmanuel. 
By nadere ondersoek is dit egter dui- 
delik dat Emmanuel niks anders be- 
teken as Jesus nie. Omdat God vir sy 
volk Emmanuel is is Hy vir sy volk 
Jesus, en terwyl Hy Jesus is is Hy 
juis Emmanuel. Die by-ons-wees van 
God is Sy verlossende teenwoordig- 
heid vir Sy volk. Dat God ons in en 
deur Jesus Christus verlos is juis die 
bewys daarvan dat God by ons is. 


DS. G. M. M. PELSER. 


Dit is verder opmerklik dat Matthéiis 
i.p.v. die enkelvoud soos in Jes. 7:14, 
die meervoud ,,hulle sal Hom Em- 
manuel noem,” gebruik. Waarskynlik 
word dit gedoen om die spanning te 
verlig tussen die naamgewing deur 
die engel en die ander wat Hom Em: 
manuel sou noem. Dit is verder van 
belang dat die Hebreeuse uitdrukking 
Emmanuel in die Grieks vertaal word 
deur die skrywer van die Evangelie. Dit 
dui daarop dat hy vanuit `n Grieks- 
sprekende gemeenskap vir Grieksspre- 
kende lesers skryf of dat hy vir twee- 
talige lesers skryf waarvan die meeste 
nie meer die O.T. se taal verstaan nie. 


Die woord Emmanuel is 'n troos- 
volle woord, wat nie onvertaald kan 
bly nie, maar deur elkeen gehoor moet 
word sodat die ryke inhoud en ver- 
troostende en bemoedigende betekenis 
daarvan vir alle tye en vir alle mense 
nie verlore mag gaan nie. In die O.T. 
is daar op elke bladsy getuienis daar- 
van dat God in woord en daad vir die 
wêreld en vir Sy volk teenwoordig 
was. Daar was geen vreemde god by 
Sy volk nie (Deut. 32:12) alhoewel 
Israel deur sy eie ontrou en onge- 
hoorsaamheid sy God vergeet het en 
God daarvan beskuldig het, dat Hy 
Sy volk vergeet en verlaat het (Jes. 
49:14 en 15). In die Christus gebeure 
kom God egter onder die mense woon 
(Joh. 1:14). Soos nog nooit te vore 
nie, en in Christus is God met ons 
tot aan die voleinding van die wêreld 
(Mt. 28:20) omdat God self by ons 
sal wees as onse God (Openb. 21:3). 
So is God se woord, deur die mond 


van Sy profeet gespreek, vir ons ver- 
Vul in Jesus Christus en ons is ge- 
tuies van hierdie dinge (Lk. 24:48). 
Emmanuel — by ons is God. 

Mt. 1:24 en 25. 


En toe Josef uit die slaap wakker 
word, het hy gedoen soos die engel 
van die Here hom beveel het en sy 
vrou by hom geneem; en hy het haar 
nie beken totdat sy haar eersgebore 
Seun gebaar het nie; en hy het Hom 
Jesus genoem. 


Op 'n kort en bondige wyse word 
in hierdie twee verse vertel hoe die 
woorde van die engel bewaarheid is. 
Josef handel, soos die aartsvaders op 
die bevele van God gehandel het, in 
stille gewillige gehoorsaamheid. Hy 
doen nie alleen wat hom beveel is 
nie, maar ook wat daarmee saam ver- 
onderstel is, deur haar nie te beken 
totdat sy haar eersgebore seun ge- 
baar het nie.” Wat aanvanklik vir 
Josef na `n skande gelyk het waarvan 
hy homself in die geheim wou distan- 
sieer, word nou vir hom 'n saak waar- 
voor hy nie in die openbaar terug- 
deins nie. Sonder om te huiwer aan- 
vaar hy die verantwoordelikheid om 
Maria in sy huis te neem en vir haar 
te sorg sowel as vir die Kind wat uit 
haar gebore sou word. 


Anders as Lukas berig Matthéiis niks 
van die geboorte of die omstandighede 
waarin dit plaasgevind het nie, be- 
halwe dat hy die feit van die geboor- 
te vermeld. Josef wat voor die oë van 
die mense as vader van die Kind be- 
skou word oefen dan ook sy belang- 
rikste vaderreg uit deur aan die Kind 
die naam te gee wat God beveel het 
en wy Hom as'tware vir Sy goddelike 
werk. 


Die indruk word sewek asof die 
verloop van hierdie gebeure 'n blote 
formaliteit was. Inderdaad was God 
hier deur Sy Gees aan die werk en 
waar God besig is om Sy werk te 
doen, daar moet mense stil wees en 
luister en gehoorsaam. Dit waartoe 
die mens deur sy ganse geskiedenis 
nie instaat was nie, gaan God nou 
doen op die wyse en op die tyd soos 
Hy dit verkies. Die sondige vlees het 
in elke poging misluk daarom neem 
die leweskeppende Gees nou oor om 
die sondige en verganklike vlees te 
red van die dood, ,,want Hy het ge- 
spreek en dit was; Hy het gebied en 
dit staan” (Ps. 33:9). 

DIE KINDERS SE HERVORMER 


'n Nuwe Jaar 


Wanneer julle hierdie ,,Jong Her- 
vormer” lees, is ons alreeds weer aan 
die begin van 'n nuwe jaar. Toe ons 
op Oujaarsaand almal wakker gebly 
het tot twaalfuur, het ons terugge- 
kyk na 12 maande, 52 weke, 365 dae 
wat verby is sedert die vorige Ou- 
jaarsaand. Die kerkhorlosie het twaalf 
slae geslaan en 1969 was verby. Da- 
delik het ons vorentoe begin kyk. 
Twaalf lang maande, driehonderd vyf 
en sestig dae lê voorentoe soos die 
skoon blaaie van `n nuwe skryfblok 
en wag om volgeskryf te word! 


Ons het al gewoond geraak aan ons 
kalender, ons twaalf maande wat ver- 
deel is in weke en dae, en ons vier 
seisoene, somer, herfs, winter en 
lente. 


Die Israelitiese Jaar 


Die ou Israeliete van die Bybelse 
tyd het egter nie soos ons, hulle tyd 
presies in jare en maande soos ons 
s'n bereken nie. Hulle was nie so ge- 
steld op tyd soos ons nie en het rus- 
tig van dag tot dag gelewe sonder 
om te tel hoeveel dae daar nog oor 
is voor die einde van die maand! 'n 
Dag het vir hulle in die aand begin— 
van sonsondergang tot sonsondergang. 
So lees ons in Levitikus 23:32 i.v.m. 
die versoendag: ,'n Dag van volkome 
rus moet dit vir julle wees . . . van 
aand tot aand moet julle Sabbat hou.” 
Alhoewel daar al sonwysers in daar- 
die tyd was, het hulle nie juis die dag 
in ure verdeel nie. Wanneer hulle na 
'n sekere tyd verwys het, is gepraat 
van ,teen die aand; baie vroeg in die 


more; na sononder; teen die tyd dat 
die vroue uitgaan om water te skep, 
ens. Later is die dag in 12 ure ver- 
deel, van sonop tot sononder. Die eer- 
ste uur was om sewe-uur (ons tyd). 
Jesus is gekruisig op die derde uur, 
d.w.s. om nege-uur; op die sesde uur, 
d.w.s. om twaalfuur het duisternis 
oor die aarde gekom tot die negende 
uur, d.w.s. om drie-uur in die middag. 


Die nag is in drie nagwake verdeel, 
nl. die eerste nagwaak van sononder 
tot middernag; die tweede nagwaak 
van middernag tot hanekraai en die 
derde van hanekraai tot sonop. Petrus 
het vir Jesus verloën met hanekraai 
op die oggend van die kruisiging. 


Die Joodse week was in sewe dae 
verdeel. Slegs die sewende dag het 


'n naam gehad, nl. die Sabbat; die 
ander dae is na hulle volgorde ver- 
noem, bv. die eerste dag van die week, 
ens. Die sesde dag is genoem die 
Voorsabbat of die dag van die Voor- 
bereiding. 


Die Joodse nuwe jaar het in die 
lente (ons herfs) begin met die maand 
Abib of Nisan. Die jaar het bestaan 
uit 364 dae en was in maanmaande 
verdeel. Die maande was dus nie 80 
of 31 dae soos ons s'n vandag nie, 
maar is bereken van volmaan tot 
volmaan. Min of meer elke derde of 
vierde jaar is nog `n dertiende maand 
nl. die maand We-Adar bygevoeg om 
die maanjaar in ooreenstemming te 
bring met die sonjaar. So het hulle 
kalender gelyk: 


1. Abib of Nisan Maart - April Laat reëns. 

2. Sif of ITjjar April - Mei Graanoes. 

3. Siwan Mei - Junie Graanoes. 

4. Tammoez Junie - Julie Rys, vye, olywe, dadeloes. 
5. Ab Julie - Augustus Rys, vye, olywe, dadeloes. 
6. Elul Aug. - Sept. Nêsomer - wynoes. 

7. Etanim of Tisjri Sep OK Nasomer - wynoes. 

8. Bul of Marcheswan Okt. - Nov. Vroeë reën - saaityd. 

9. Kislew Nov. - Des Vroeë reën - saaityd. 

10. Tebet Des. - Jan. Winter - reëntyd. 

11. Sjebat Jan. - Febr. Winter - reëntyd. 

12. Adar Feb. - Maart Nêwinter - laatreën. 

[] Na volgende bladsy 





POLYVIT TABLETTE 





'n Weergalose middel vir mense 
wat aan 'n algemene vitamien- 
en mineraalgebrek ly. Prys R2.50 
vir een maand se voorraad. Reg- 
streeks posvry van Jean Baptiste 
Produkte, Posbus 625, Krugers- 


dorp. 





Skryf aan ons vir 'n gratis 
pryslys. 








AANDAG ALLE 
Postaatklierlyers 
'n Nuwe geneesmiddel vir die 
prostaatklier. Verligting, vinnig 
en langdurend. Ook vir alle nier- 
kwale. Slegs R2.90 K.m.b. Geen 
K.b.a. bestellings. 
Regstreeks van: 
Mev. R. MULLER, 
Krugerspos, 
Lydenburg. 
Dankie. 


VAKANSIEWOONSTELLE 





Nuutgeboude, keurig ingerigte 
vakansieverblyf vlakby die 
Mineralebad. Dubbelwoonstelle : 
4 tot 7 persone. Enkelwoon- 
stelle : 2 tot 4 persone. Beson- 
der lae buiteseisoen-tarief (van- 
af R2.50 per woonstel per dag). 
meubels; eie badkamers met 
warmwater; ingeboude kaste en 
kombuiseenhede; elektriese sto- 
we, -ketels en yskaste; bedde- 
goed volledig; kookgereedskap 
en eetgerei. Brosjure beskik- 
baar. 


SPA-VISTA VAKANSIE- 
WOONSTELLE 


Voortrekkerweg 55, Warmbad 
Tvl. — Tel. 299 


VERGROTINGS 
in 
LEWENSKLEUR 
van u eie 
KIEKIE OF NEGATIEF 





W. EE. CAREY 
APTEKER 
Posbus 177 — Krugersdorp 





Die Israelitiese Jaar 


] Vervolg van vorige bladsy 


Netsoos elke sewende dag 'n rus- 
dag was, moes die Jode elke sewende 
jaar hou as 'n Sabbatjaar of rusjaar. 
Dan het hulle nie geploeg of geplant 
nie en alle skuld is vrygeskeld. 


Elke vyftigste jaar, d.w.s. die jaar 
wat kom nd4 sewe Sabbatsjare, is ge- 
hou as `n Jubeljaar — dan moes die 
slawe vrygelaat word, ens. Lees ge- 
rus in Lev. 25 oor die Sabbatsjaar en 
die Jubeljaar. Miskien sal julle ook 
wil vra soos die ou Israeliete: As 
hulle dan nie mag plant of oes nie, 
waarvan moes hulle leef? Die Here 
antwoord: ,,Dan gebied ek My Seën 
vir julle in die sesde jaar, en dit sal 
die oes vir die drie jare oplewer.” 


So sorg God vir Sy kinders wat 
gehoorsaam is en in Hom glo. Jesus 
het ons ook geleer: Kwel julle dus 
nie oor mêre nie, want mêre sal hom 
oor sy eie dinge kwel. 


Mag die Here sê vir ons almal sorg 
in die Nuwe jaar. 
“aunie Tat. 





EK VERWAG 
LIEWE JESUS 


Liewe kinders, dis 'n baie ou ver- 
haaltjie wat ek julle nou gaan vertel. 

Eenmaal, lank gelede, het daar `n 
skoenmaker in `n dorpie gewoon. Hy 
het sy werk goed gedoen en was nooit 
suinig om vir arm mense wat dit nie 
kon bekostig nie sommer verniet te 
werk. Hy was ook `n ware Christen 
en elke Sondag het hy getrou na die 
kerk gegaan. 


Eennag het hy `n wonderlike droom 
gehad. Hy droom dat Liewe Jesus die 
volgende dag `n besoek aan hom gaan 
bring. Die skoenmaker was baie bly 
en opgewonde. Hy het vroeg opge- 
staan en sy werkplek gou in orde ge- 
bring. Toe het hy gaan sit en wag 
vir Jesus. 


Nege-uur was daar 'r klop aan sy 
deur. Die skoenmaker spring op ,,Dit 
is seker Liewe Jesus wat nou vir my 
kom kuier.” Hy maak die deur vinnig 
oop. Dis `n arm man. Sy klere is oud 
en geskeur. Hy is moeg en vaal van 
die honger. ,Ag meneer, het u nie 
miskien 'n stukkie brood en 'n paar 
ou skoene vir 'n arm man nie?” Die 
skoenmaker is effens teleurgesteld. 


Die skoenmaker en die arm seumtjre- 


Dan kyk hy weer na die arme man 
voor hom. ,,Foeitog,” sê hy, ,jy lyk 
bepaald honger en afgemat. Ek sal 
gou kyk wat ek vir jou het. Maar ek 
moet gou maak, want ek verwag van- 
dag 'n baie belangrike besoeker.” Gou 
gaan die skoenmaker tussen sy skoene 
kyk. ,A, hier is `n paar lekker skoene 
wat net vir jou sal pas. Trek dit aan 
solank as ek gou vir jou 'n bordjie 
kos bring.” 


Toe die arm bedelaar weg is, sit 
die skoenmaker maar weer geduldig 
en wag. Twaalfuur hoor hy 'n kind 
buite sy huisie in die straat huil. Die 
skoenmaker is lief vir kinders. ,Dis 


seker `n kindjie wat seergekry het.” 





Gou gaan hy na buite. Daar staan 'n 
dogtertjie en snik van verdriet. ,Ag 
meneer, ek moes gaan brood koop vir 
my siek moeder, maar ek het die geld 
verloor, snik sy. ,Toemaar kindlief,” 
sê die goeie skoenmaker. ,,Hier is vir 
jou geld om vir jou siek moedertjie 
die brood te gaan koop.” ,,Baie dan- 
kie, meneer,” sê die dogtertjie en 
hardloop met die straat langs. Die 
skoenmaker glimlag. Hy is so bly dat 
hy kon help. Gou gaan hy weer sit 
en wag vir Jesus om te kom kuier. 


OD] Blaai om 

DIE KINDERS SE HERVORMER 


EK VERWAG JESUS 


CO] Vervolg op volgende bladsy 


Die son begin sak na die weste. 
Kort-kort staan die skoenmaker op en 
gaan na buite om te kyk of Liewe 
Jesus nog nie aankom nie. 

Naderhand is dit al vyfuur. Die 
skaduwees begin lank word en oral 
hoor mens die herders op hulle fluite 
blaas en die skape bymekaar maak 
vir die nag. 

Skielik is daar weer 'n klop aan die 
deur. Die skoenmaker spring weer op 
en maak die deur oop. Dis 'n arm, 
verflenterde ou seuntjie. Sy hempie 
hang aan flarde en op sy wange big- 
gel die trane. ,Ag oom, ek kry so 
koud en ek het nie warm klere nie. 
My pappia werk elke dag baie hard 
om vir ons kos en klere te gee, maar 
ek het nog kleiner boeties en sussies 
en hulle moet eerste kry.” ,,Foemaar 
ou seun,” sê die goeie skoenmaker. 
,Ons sal gou help,” en hy spring gou 
in die kamer in. Hy kyk in sy klere- 
kas. ,A, hier hang nog genoeg kleer- 
tjies van my eie oorlede seuntjie. 
Hulle sal net pas,” en hy trek die 
warm kleertjies vir die seuntjie aan. 
,Baie dankie oom” en daar trek hy 
met die straat af. 


Die son gaan onder en nog wag die 
skoenmaker. ,,Miskien sal Jesus eers 
vanaand kom. Ek sal maar solank eet 
en net die Bybel lees en bid en mis- 
kien sal Jesus dan kom.” 

Na hy klaar geëet het, slaan hy die 
Bybel oop. Dit val oop by Matthêiis 
25, vanaf vers 35 en die skoenmaker 
lees: 


,Want Ek het honger gehad, en 
julle het My te ete gegee; Ek het 
dors gehad, en julle het My te 
drinke te gee; Ek was 'n vreemde- 
ling, en julle het My herberg ge- 
gee; Ek was naak, en julle het My 
geklee.” 


So lees hy tot by vers 40: ,En die 
Koning sal antwoord en vir hulle sê: 
Voorwaar Ek sê vir julle, vir sover 
julle dit gedoen het aan een van die 
geringstes van hierdie broeders van 
My, het julle dit aan My gedoen.” 

Toe weet die skoenmaker dat Jesus 
al 'n paar keer vir hom kom kuier 
het. Jesus was die arme ou man en 
die dogtertjie en die seuntjie. Toe het 
die skoenmaker bly gevoel dat hy 
hulle gehelp het, want hulle was 
Jesus. 

Groete, 
Oom Mike en Tannie Tat. 


OM DANKBAAR 
TE WEES 


Ons het so baie om voor dankbaar 
te wees. Die Here sorg dat ons elke 
dag 'n nuwe dag kry. Hy versorg ons 
ook met ouers wat vir ons liefhet, 
met `n huis om in te woon en met 
kos en klere. Die Here gee vir ons 
ook verstand en daarmee saam ook 
0ë om die lieflike natuur te sien; die 
blomme, bome, gras, voëls en die hel- 
der maan en sterre in die nag. Ook 
ore om te luister na Sy woord. 


Nou is nog 'n jaar verby; 'n jaar 
waarin God vir ons gespaar het, 'n 
jaar waarin ons lewe en gesondheid 
ontvang het. Baie mense, miskien van 
ons maatjies en dierbares het nie die 
voorreg gehad om `n nuwe jaar saam 
met ons te begin nie. Is ons opreg 
dankbaar vir die jaar wat verby is? 
Hoe dankbaar is ons? 


Jesus was eendag op pad na Galilea. 
Skielik hoor Hy hoe mense na Hom 
roep: ,,Jesus, Meester, wees ons barm- 
hartig.” Hy kyk om. Daar eenkant 
staan tien manne in geskeurde klere 
en met lang, verwaarloosde baarde. 
Hulle mag nie nader kom nie, want 
hulle is melaats. Melaatsheid is `n 
vreeslike siekte. Niemand word weer 
daarvan gesond nie. Iemand wat me- 
laats was, was onrein en moes buite- 
kant die stadsmure in eensaamheid 
gaan woon en wag op die sterfdag. 
Ons weet net van twee mense voor 
Jesus se tyd wat weer van melaats- 
heid genees is; die een was Mirjam 
en die ander was Naiman. 


Nou staan die tien manne daar van 
ver af en roep na Jesus. Jesus het 
vir hulle innig jammer gekry. Hy 
gaan nader, so naby dat Hy met hulle 
kan praat. Net 'n paar woorde sê 
Jesus: ,Gaan vertoon julle aan die 
priesters.” En toe hulle omdraai, was 
hulle gesond! Hulle kan hulle eie oë 
nie glo nie. Ek dink hulle het rondge- 
spring van blydskap. Nege hardloop 
dadelik weg, seker terug na hulle 
huise en familie toe. Net één draai 
om. Hy gaan vir Jesus dankie sê vir 
die groot wonder wat met hom ge- 
beur het. Net een uit tien was so 
dankbaar dat hy gaan dankie sê het. 


Laat ons dan ook in hierdie jaar 
nie vergeet om dankie te sê vir alles 
wat Hy aan ons gee nie. 

Gebed van 'n dankbare. 


Onse Vader wat in die hemele is, 
baie dankie vir U Liefde en Genade 
wat so groot is dat ons dit nooit sal 
kan verstaan nie. Leer my, Liewe 
Jesus, om in hierdie jaar so dankbaar 
te wees, dat alles wat ek mag doen 
en sê sal getuig van opregte dank- 
baarheid teenoor U wat U lewe ook 
vir my gegee het. 

Amen. 


sy? 


Ek het gehuil omdat ek nie 
sy skoene gehad het nie. Toe sien 
4 ek iemand wat geen voete het 
ede n 


nie. 


RR Ge MEE VA 


RE RED 


] ON) 


RE RO 





NEDERIGHEID 


Weet julle wat dit beteken om ne- 
derig te wees? Dit beteken om beskeie 
te wees, nie te dink jy is beter as 
ander nie; nie te dink jy is te goed 
of te belangrik om enige werk te doen 
nie. 


Nederigheid is een van die deugde 
wat Jesus self gesê het dat Hy dit be- 
sit. In Matt. 11:29 sê Jesus: Neem My 
juk op julle en leer van My, want 
Ek is sagmoedig en nederig van hart 

. . Jesus het dit dan ook dikwels 
bewys. Sy vriende was arm, eenvou- 
dige vissers; Hy het saam met tolle- 
naars (mense wat belasting invorder) 
en sondaars geëet en Hy het self Sy 
dissipels se voete gewas. 


George Washington was een van 
die bekendste Presidente van die 
V.S.A. Gedurende die Amerikaanse 
Vryheidsoorlog was hy as bevelvoer- 
der saam met die leërs in die veld. 
Daar word vertel dat hy op een koue 
reëndag, geklee in `n dik reënjas en 
hoed by `n klompie soldate gekom het 
wat besig was om 'n versperring op 
te rig van swaar houtpale. Hulle of- 
fisier, `n korporaal, het eenkant ge- 
staan en bevele gegee. Die manskappe 
het probeer om een swaar houtpaal 
in posisie te lig. ,Kom nou, kom nou, 
almal saam . . . lig op, . . . nog hoër 

. ,” roep die korporaal en die man- 


[7] Na volgende bladsy 


NEDERIGHEID 


[] Vervolg van vorige bladsy 


ne beur met alle mag, maar die paal 
gly telkens weer terug. 


George Washington het eenkant bly 
staan en die hele gesukkel gade ge- 
slaan. Toe die manne vir die derde 
maal die paal lig, spring hy vorentoe 
en beur met alle mag saam met die 
soldate, totdat die swaar balk in po- 
sisie is. Hygend na al die gespartel, 
dank die soldate die vriendelike 
vreemdeling, maar hy draai hom na 
die korporaal toe. ,Hoekom help jy 
nie die manne as jy sien dat nog net 
één man se hulp nodig is nie?” vra 
hy streng. ,Omdat ek 'n korporaal is,” 
was die hoogmoedige antwoord. ,, Wel,” 
antwoord Washington en knoop sy jas 
oop, sodat almal sy uniform kan sien, 
,ek is maar net die bevelvoerder. Vol- 
gende keer, as jy nog net één man 
nodig het om te help, laat roep my 
net!” 

J. Roos. 


HUISE IN DIE 
BYBELSE TYD 


Julle sal onthou dat ons vir julle 
vertel het dat die Israeliete eers hoof- 
saaklik in tente gewoon het en eers 
later begin het om huise te bou. Dit 
was darem nie omdat daar vroeër 
geen huise was nie, maar omdat hul- 
le veeboere was wat gedurig rondge- 
trek het en tente dus vir hulle die 
maklikste wonings was om af te breek 
en weer op te slaan. 


Die eerste keer wat ons die woord 
,huis” in die Bybel teëkom, is waar 
God met Abraham praat van ,,dié 
wat in jou huis gebore is.” Abraham 
het destyds in tente gewoon en daar- 
om beteken ,,huis” hier eintlik meer 
die mense en slawe wat almal saam 
met Abraham gewerk en gewoon het. 


Dan lees ons van Lot wat in So- 
dom gewoon het en toe die twee en- 
gele hom kom waarsku het dat die 
stad verbrand gaan word, het die 
manne van die stad die huis omsingel. 
Hierdie huis van Lot was waarskyn- 
lik 'n huis van steen of klip. 


Daar was `n groot verskil tussen 
die huise van die rykes en dié van 
die armes — soos vandag ook nog. 
Huise is hoofsaaklik gebruik om in te 
slaap en te eet en as skuiling in sleg- 

Muis met binmehof en bo-vertrek. 

te weer. Dit was daarom nie snaaks 
dat `n hele gesin soms 'n huis gehad 
het met net een vertrek nie. Die ver- 
trek was meesal op twee vlakke — 
op die hoër platform het die mense 
geslaap en op die laer deel die vee. 
Daar was ook krippe vir die vee en 
slegs een kleur en soms 'n klein ven- 
stertjie bokant die deur — soms was 
daar egter geen vensters nie. 


Die huise is gebou van klip wat 
met klei aanmekaar gemessel is of 
soms ook met kleistene wat in die 
son drooggebak is. Dikwels is slegs 
die hoeke van klip gebou en die res 
van kleistene. Hierdie een-vertrekhui- 


sies is meesal net in die klein dorpies 
gebou. 


In stede was die huise gewoonlik 
groter. Dit was egter nie huise in die 
vorm van wat ons vandag ken nie. 
Die vertrekke is almal in `n vierkant 
gebou rondom `n binneplein. Die groot- 
te van die binneplaas het afgehang 
van die aantal vertrekke rondom. Al 
die deure van die vertrekke het op 
die binneplaas uitgeloop en daar was 
slegs één deur na buite. In die binne- 
plein is bome en struike geplant en 

IN MEMORIAM 


In liefdevolle herinnering dink ons terug aan 
ons ontslape dierbares wat ons vooruitgegaan 
het en nou rus van hulle arbeid. Ons mis hulle 
nog steeds, maar treur nie oor hulle soos die 
ander wat geen hoop het nie. Ons dank God 
vir wat hulle deur sy genade beteken het. 








BRITS — Gerhardus Willem Petrus. 

Nog `n jaar van verlange en eensaamheid is verby 
toe op 'n tragiese wyse, ons eggenoot, vader en 
grootvader van ons weggeneem is. Soet en bitter 
saam gesmaak, donker nagte saam gewaak. Hy het 
ons net vooruitgegaan en wag vir ons op die hemel- 
baan. 

Altyd verlangende eggenote, kinders en klein- 
kinders. 

Mev. C. M. M. Brits, 

Gemeente Eendracht. 





VAN DEN BERG — Philippus Christoffel. 

Met innige verlange dink ons terug aan ons ge- 
liefde eggenoot, vader en oupa, wat van ons wegge- 
neem is op 23 Desember 1965. 

So baie trane vloei in stilte. Trane wat net God 
van weet. Want ons, vir wie hy dierbaar was, kan 
en sal hom nooit vergeet. 

Treurende eggenote, kinders en kleinkinders. 

Van den Berg, 

Bootha Plotte 49, Pk. Randgate, Randfontein. 





PRINSLOO — D. J. 

In liefdevolle herinnering aan ons geliefde egge- 
noot en vader wat al so lank heengegaan het. Ons 
verlangste is nog altyd daar, maar ons hoop op `n 
wedersiens. 

Verlangende eggenote. 

Mev. M. Prinsloo, 

Gemeente Eendracht. 





DE KOCK, Hybrecht Cornelia: Ons dink met leed- 
wese terug aan die bitter lyding wat op 25 Januarie 
1969 geeindig het. Vader, U wil geskied. 
Verlangende kinders en kleinkinders. 
Kilnerpark, Pretoria. 





Die Nederlandse Evangeliese Her- 
vormde Kerk te Brussel in België het 
besluit om die belydenis los te maak 
van die toelating tot die heilige nag- 
maal. Dit wil dus sê, dat die ouers 
wat dit wens hulle kinders kan saam- 
neem aan die nagmaalsviering. Die 
bevinding daar is, dat ,,as die kinders 
die sondagskool verlaat, word hulle 
bevoeg geag aan die kerkdiens in sy 
geheel deel te neem. En as die kerk- 
diens ook die nagmaal omvat, dan 
mag die kinders daarvan nie weer- 
hou word nie . . . Dit is Bybels ver- 
antwoord en dit lê in die lyn van die 
ekumene” (die samewerking van al 
die verskillende kerke). 

Ook in die gemeente Jorwerd in 
Nederland sal kinders van lidmate, so- 
wel as nie-lidmate van 18 jaar en ouer 
aan die dis toegelaat word. 

Nederl. Persbureau. 

DOODSBERIGTE 


Dit het die almagtige God behaag om die siele 
van ons tans gestorwe broeders en susters 
wie se name hieronder vermeld word, tot Hom 
te neem. Hulle liggame is aan die aarde toe- 
vertrou in die vaste en sekere hoop van die 
opstanding tot die ewige lewe deur ons Here 
Jesus Christus wat die vernederende liggaam 
aan Sy verheerlikte liggaam gelyk sal maak. 
Die familie treur oor hulle heengaan en die 
Hervormde gemeenskap treur saam. 








GREYLING — Hendrik Johannes. 

Onvergeetlik bly die mêre van 28 September 1969 
toe van ons skielik en onverwags weggeneem is 
my dierbare eggenoot, vader en grootvader na `n 
langdurende siekbed waar die laaste maande smart- 
lik was, in die ouderdom van 68 jaar een maand 
en tien dae. 

Net die wat weet kan vertel van skeiding sonder 
vaarwel. Ons berus in die wil van die Heer en gun 
hom die rus. 

Bedroefde eggenote L. Greyling, kinders en klein- 
` kinders. Pretoria. 


LOGGENBERG — Barend Christiaan. 

Onvergeetlik is die mêre van 22 September 1969 
toe van ons weggeneem is my geliefde eggenoot en 
ons pappie in die ouderdom van 55 jaar 4 maande. 

Na 'n siekte van | jaar is hy tog so skielik van 
ons weg sonder `n afskeidsgroet. 

Bitter swaar is die skeiding en verlange maar ons 
berus by die wil van ons liewe Heer. 

Treurende Eggenote en Kinders. 

A. J. Loggenberg, 

62 - 2de Laan Melville, Johannesburg. 


JANSEN — Ernst. 

Onvergeetlik is die dag van 13de Oktober 1969, 
toe van ons weggeneem is, my dierbare eggenoot, 
pappa en oupa, na 'n smartlike lyding van 10 dae 
wat hy geduldig gedra het, in die ouderdom van 
47 jaar. 

Ek sien sy troue hande, lieflik in die dood gevou, 
hier op aarde sal ek hom, my man, nimmer meer 
aanskou. 

Van eggenote, kinders en kleinkinders. 

M. M. Jansen, 

Goedehoop, Leslie. 


OOSTHUIZEN — Stephanus Daniel. 

Van ons weggeneem op 3 Oktober 1969 my dier- 
bare lewensmaat, ons vader, grootvader en oorgroot- 
vader in die ouderdom van 74 jaar, 9 maande, na 
'n gelukkige egverbintenis van 50 jaar 5 maande. 

Die laaste 3 maande van sy lang lyding was 
smartlik. Stil soos hy geleef het, het hy gesterf. Ons 
berus in Gods wil. 

Treurende eggenote Ellie, kinders, kleinkinders en 
agterkleinkinders. 

Doornfontein, Pos Fochville (Voorheen: Rooipoort 

Winkel, Pos Oberholzer). 


HARMSE — Christian Cornelius. 

Onvergeetlik bly die nag van 6 September 1969 
toe van ons weggeneem is op tragiese wyse, sonder 
groet of afskeid ons dierbare Christian Corneliiis 
Harmse in die ouderdom van 31 jaar & maande en 
17dae. Sy voorbeeldige lewe, liefde en geloof is ons 
troos tot blye weersiens. 

'n Stille traan van verlange. Maar ons berus in 
Gods weë. 

Bedroefde eggenote en kinders. 

Maraisburg. 

Amptelike Berigte 


BEROEPE PREDIKANTE. 


Aangeneem: 


Ds. EF. Engelbrecht na Witbank-Suid. 


Ds. G. C. v. Staden na Bloemfontein. 


Bedank: 


Ds. J. J. C. du Plooy na Groot Marico. 
Ds. W. J. Engelbrecht na Boksburg. 
Ds. F. Engelbrecht na Sannieshof. 

Ds. M. W. Pretorius na Ermelo. 


Ds. F. G. H. Loots na Vanderbylpark. 
Ds. S. J. Swanepoel na Decleragville. 
Ds. A. J. Conradie na Kaapstad. 
Ds. A. A. da Silva na Warmbad/Rust 
der-Winter. 
Ds. P. A. Geyser na Kimberley. 
Ds. D. F. Erasmus (Jnr.) na Derdepoort 
Ds. D. J. C. v Wyk na Bethal. 

Ds. S. J. Swanepoel na Vereniging. 
Ds. R. P. Botha na Koornfontein/Hen- 


drina. 
Ds. C. L. v d Berg na Roodepoort. 
Dr. A. J. G. Dreyer na Declergville. 
Ds. J. H. Breytenbach na Oos Londen. 

Beroepbaarstelling proponente. 


Die Kommissie van die algemene 
Kerkvergadering het die volgende pro- 
ponente beroepbaar gestel. 


ET Botha SI ALANBrandt DI J. 
Claassens, H. C. Coetzee, P. J. de Beer, 
L. J. Steyn, W. H. Steyn en J. H. v 
Heerden. 


Beroepsbriewe moet na die kerk- 
kantoor gestuur word vir versending 
aan die broeders, wat saam met fa- 
milie en vriende van harte geluk ge- 
wens word. 


Algemene Kerkvergadering 1970. 


Die Kommissie van die Algemene 
Kerkvergadering het aandag gegee aan 
versoeke om die Algemene Kerkver- 
gadering op 27 April 1970 later as 
10.00 vm. te laat begin. Omdat dit eg- 
ter onmoontlik skyn te gewees het is 
besluit om dit so te hou, met die ver- 
troue dat afgevaardigdes deur die 
reëling nie te veel verontrief sal word 
nie Pogings word aangewend om die 
vergadering voor Hemelvaartsdag te 
laat afsluit. Daarom moet elke beskik- 
bare tyd deeglik benut word. 


P. M. Smith (Skriba). 


Radioprogramme Januarie 1970. 


Eredienste : 


4 Jan. 7.00 nm. Medium en F.M. 
Pretoria-Oos. 

11 Jan. 7.00 nm. Kort en S.W.A, 
Parow. 

18 Jan. 10.30 vm. Kort en SWA. 
Villieria. 


25 Jan. 10.30 vm. Medium en F.M. 
Noordelike Pretoria. 

7.00 nm. Medium en F.M. 
Bloemfontein. 


1 Feb. 


Oggendgodsdienste 10.15 vm. 


6 Ds. C. S. v H. Steenekamp. 
13 Ds. J. C. Kruger. 

20 Ds. J. H. Koekemoer. 

7 Uit Natal. 


Ontwaak My Siel 7.40 vm. 
25 Jan Ds. A. A. da Silva. 


Vroeëoggend 6.30 vm. en laataand 
11.10 nm. oordenkings. 


2 Jan Oggend en aand Ds. P. T. Ja- 
cobs. 

4 Jan. Aand Ds. F. H. v d Merwe. 

8 Jan. Oggend en aand Ds. J. H. 
Breytenbanh. 

11 Jan. Aand Ds. F. H. v d Merwe 

14 Jan. Oggend en aand Ds. P. T. Ja- 
cobs. 

18 Jan. Aand Ds. J. H. Breytenbach. 

23 Jan. Oggend en aand Ds. F. H. v 
d Merwe. 

26 Jan. Oggend en aand Ds. F. C. B. 
Kotze. 


Ander Programme. 


Onder die soeklig 8.50 nm. 
Kom na die Waters 6.05 nm. 
Wat sê die Bybel 9.10 nm. 





'n Gereformeerde predikant, drs. 
Th. Vollenhoven, wat 'n klein Gere- 
formeerde gemeente bedien, sal nou 
'n derde van sy tyd wy as hulp in die 
groot Hervormde gemeente te Veld- 
hoven. Verder sal hy en die Hervorm- 
de ds. Nobel elf keer per jaar kansels 
ruil. Die Geref. dominee mag as ad- 
viserende lid die Herv. kerkraadsver- 
gaderinge bywoon. 

Nederl. Persbureau. 

INBURGERING VAN IMMIGRANTE 


Wat word daarmee bedoel? Het ons 'n 
taak in verband daarmee? 


Aanvanklik is daar in die ouer ge- 
vestigde immigrasielande gepraat van 
die assimilasie van die immigrant be- 
doelende sy gelykmaking met die ge- 
vestigde landsburgers. 


Vandag word die term inskakeling 
verkies. Daarmee word 'n proses be- 
doel van aanpassing sonder die ver- 
loëning van kultuurgoedere wat enige 
volwaardige mens na aan die hart lê 
soos bv. 'n moedertaal of 'n liefde vir 
die eie geboorteland. 


Wat word beoog? 


Die proses van inskakeling is gemik 
op die aanpassing van die immigrant 
in sy nuwe tuisland op so 'n wyse 
dat die voordeel wat daaruit sal vloei, 
wederkerig is, d.w.s. dat beide die 
immigrant en sy nuwe tuisland voor- 
deel daaruit sal trek. Die proses moet 
ook op die uiteindelike jinburgering 
van die immigrant gemik wees. 


Die neiging bestaan om te dink dat 
die proses `n eenrigtingaksie is en 
dat dit net van die kant van die im- 
migrant moet kom. As daar toege- 
wings gemaak moet word, moet net 
die immigrant dit doen. 


Die inskakeling van die immigrant 
moet 'n tweerigting-aksie wees, ener- 
syds aan die kant van die immigrant 
en andersyds aan dis kant van die 
gevestigde inwoners van die lend. 


Die kennismaking noet vriendelik 
en welwillend wees. Die voorligting 
moet absoluut eerlik en objektief wees 
want die immigrant sal dit self aan 
die werklikheid kom toets. 


Die inburgeringstaak verg spontane 
en vrywillige optrede aan die kant 
van die gevestigde inwoners van die 
land. 


Waar moet dit gedoen word en deur 
wie? 


Die immigrant moet sy aanpassing 
in hoofsaak op drie plekke bewerk- 
stellig : sy woonbuurt, sy werkplek en 
in die gemeenskapslewe. Onder laas- 
genoemde ressorteer die skool, die 
kerk, die konsertsaal en ander unt- 
spanningsplekke, die besigheidsen- 
trums. 


Sy aanpassing moet dus bewerk- 
stellig word waar hy 'n buurman, 'n 
mede-werker en sy kinders mede- 
skoliere of speelmaats het en waar 
sy vrou net soos die Suid-Afrikaanse 
vrou haar inkopies moet gaan doen. 


As daar geen organisasie en be- 
planning vir so 'n taak is nie, sal die 
gesegde, almal se werk is niemand se 
werk, bewaarheid word. 


Watter organisasie bestaan reeds? 


Reeds voor die ontstaan van 'n self- 
standige Departement van Immigrasie 
en die instelling van 'n Staatsonder- 
steunde immigrasieskema is twee or- 
ganisasies in die lewe geroep, albei 
met 'n tweeledige doelstelling; wer- 
wing en inburgering van immigrante. 
Geleidelik is die werwingsfunksie aan 
die Staat oorgelaat en het die hoof- 
klem na die inburgeringstaak ver- 
skuiwe. 


J. H. HATTINGH (Sekr. ME). 





Die twee organisasies is: 


(a) Die Maatskappy vir Europese 
Immigrasie vir immigrante wat 
nie Fngels as huistaal het nie; 
en 


(b) die 1820-Setlaarsvereniging vir 
immigrante met Engels as huis- 
taal. 


Die hooftaak van hierdie organisa- 
sies is die bevordering van die in- 
skakeling van ons immigrante. Vir 
dié doel is hulle on landswye grond- 
slag ingestel met kantore en besoldig- 
de beamptes op strategiese plekke in 
ons land. Dit is vrywillige onderne- 
mings sonder enige direkte Staatsbe- 
heer maar hulle geniet amptelike er- 
kenning en finansiële steun. 


Daar word van die organisasies ver- 
wag om die landsburgers en -burger- 
esse tot daadwerklike optrede i.v.m. 
die inskakeling van immigrante te 
aktiveer en vir die doel word daar 


vanuit hul onderskeie hoofkantore 

voorligting en leiding oor die wyse 
waarop daar te werk gegaan kan 
word, aangebied. Die verskillende kan- 
tore dien dus as kontakpunte ten op- 
sigte van die taakverrigting binne die 
gebiede wat aan elke kantoor toege- 
wys is. 


In baie van die gebiede het daar 
onderkomitees van die organisasie tot 
stand gekom wat op hulle beurt weer 
as kontakpunte dien vir kleiner ge- 
biede en gemeenskappe. Daar moet 
egter voortdurend gewaak word teen 


die neiging om al die werk aan 'n 
kantoor en besoldigde personeel op 
te dra. 


Hoe moet hulle Fungeer? 


Dit is noodsaaklik dat daar 'n dui- 
delike verskil gemaak moet word tus- 
sen die funksies van die vrywillige 
werkers, d.w.s. die besture en komi- 
tees enersyds en die kantore en be- 
soldigde personeel andersyds. 


(a) Die kantore. 


Die kantore van die organisasie 
moet as inligtingsbronne, beplan- 
ningskantore en adviesburo's ont- 
wikkel word. 


Hulle moet ook skakelpunte vir 
beide immigrante en die komitees 
en lede van die organisasies dien 
ten einde 'n skakeldiens te kan 
lewer. 


Die werklike inskakelingsdiens 
moet nie die taak van die kartore 
word nie want die Staatsubsidie is 
op die feit gebaseer dat die inskake- 
lingsdienste deur vrywilligs kragte 
behartig sal word. 


(b) Die besture, komitees en lede 
van die organisasie. 


Dit is en dit moet altyd die uit- 
sluitlike taak van die vrywillige 
lede van die organisasies wees om 
die inskakelingsdienste te behartig. 


CC] Na volgende bladsy 





Rivieraskool Pretoria skryf Tseggiese vlugtelingkinders in. 
(Foto met erkenning aan Hoofstad.) 


Waar hulle vir praktiese redes dit 
nie self kan doen nie, moet hulie 
ander vrywillige kragte vir die taak 
organiseer en inspan en juis daar- 
om word 'n ruim Staatsubsidie be- 
skikbaar gestel. 


Hoe word die gemeenskap geaktiveer? 


In die eerste plek moet toegesien 
word dat elke gemeenskap waar daar 
immigrante gevestig is of word, volle 


begrip en simpatie vir die taak het. 
Dit kan bewerkstellig word deur met 
die leiers in daardie gemeenskap, die 
bestaande vrywillige organisasies in 
aanraking te kom en indien prakties, 
die daarstelling van 'n ad hoc komitee 
vir inskakelingsdienste. Die leiers wat 
dadelik in die gedagte na vore tree, 
is die predikante, die skoolhoofde, 
onderwysers, stadsraadslede, leiers 
van klubs en ander verenigings. Waar 
daar reeds 'n aansienlike groep immi- 
grante in `n gemeenskap woon, het 
hulle gewoonlik 'n organisasie van 
hulle eie en dit is van die grootste 
belang om hulle leiers ook te betrek. 


Die reël van immigrante-aande is 
seker een van die mees effektiewe 
middels wat aangewend kan word in- 
dien dit op die regte wyse georgani- 
seer word. Dit is van die allergrootste 
belang om die samewerking van die 
immigrante vir so 'n onderneming te 
verkry en die beste wyse om dit te 
doen, is om hul leiers daarby te be- 
trek. 


Waarna soek die immigrant? 


Soos enige normale mens hunker 
ook die immigrant na die bevrediging 
van die twee basiese behoeftes: 


(a) die drang om homself as mens 
uit te lewe; en 


(b) die sosiale aanvaarding deur jou 
medemens en die samelewing te 
ervaar. 


Elke mens wil graag voel dat hy 
benodig word, met ander woorde dat 
hy van nut is. Wanneer 'n immigrant 
in Suid-Afrika aangekom 'n werkplek 
bekom en miskien selfs `n woonplek 
het, is daar nog niks gedoen om hulle 
te laat voel dat hulle deur die land 
en volk wat hulle in werklikheid 
broodnodig het, benodig word nie. 


Die allerbelangrikste dienste wat 
kan bydra tot sy geslaagde inskake- 
ling kan dus met voordeel kortliks 
aangestip word: 


(a) Verkryging van geskikte huis- 
vesting. 


'n Helpende hand in hierdie ver- 
band, veral ook advies ten opsigte 
van vereistes wat nagekom moet 


CI Blaai om 





Hooflanddros A. J. Mouton wens 'n jong immigrant geluk na die inswering as 
Suid-Afrikaanse burgers. 
(Foto met erkenning aan Hoofstad.) 

IMMIGRANTE 


[7] Vervolg van vorige bladsy 


word en reëlings wat getref moet 
word, sal die eerste ware blyke van 
verwelkoming wees, en is 'n taak 
wat die organisasie met groot Vvoor- 
deel kan onderneem. 


(b) Persoonlike kontakte. 


Aangesien die organisasie dade- 
lik weet waar die immigrante ge- 
huisves is, kan dit gereel word dat 
hulle besoek word deur persone wat 
hulle kan bevriend. 


(c) Skakeling in die gemeenskap. 


Wanneer die immigrant 'n min 
of meer permanente woonplek be- 
kom het, moet skakeling vir hom 
en sy gesin in die betrokke gemeen- 
skap bewerkstellig word en in hier- 
die verband is die volgende van 
belang — 


() die kerk, deur middel van die 
predikant of kerkraadslid; 


(ii) die skool, deur middel van die 
onderwysers of die skoolhoof; 


(iii) die gesondheidsdienste van die 
plaaslike owerheid; 


(iv) bestaande ontspanningsgeriewe; 


(v) die verenigingslewe waarin hulle 
miskien belang mag stel; en 


(vi) die besighede waar hulle inko- 
pies kan doen. 


(d) Voorligting en advies. 


Dit is wenslik dat immigrante 
uit die staanspoor voorgelig en ad- 
viseer word oor die gebruike en 
tradisies van die bepaalde gemeen- 
skap waarin hulle gevestig is sO- 
dat hulle optrede nie onnodige 
weersin by daardie gemeenskap wek 
nie. 


(e) Inskakeling by gemeenskapsak- 
tiwiteite. 


Immigrante-aande is natuurlik 
'n doeltreffende middel waar daar 'n 
konsentrasie van immigrante is. Uit- 
nodigings om na byeenkomste soos 
konserte, oueraande by die skool, 
volkspele, ens, saam te gaan sal 
baie tot die ontwikkeling van `n 
gevoel van saamhorigheid bydra. 


(f) Persoonlike dienste. 


'n Bietjie moeite en opoffering 
sal nodig wees om persoonlike 
dienste aan immigrante te bewys, 
maar dit sal ontsaglik baie bydra tot 
geslaagde inburgering. 


WAT KAN U LEES 


Die Atoomeeu in U Lig, Eeufees- 
publikasie van die Instituut vir die 
Bevordering van die Calvinisme aan 
die Potchefstroomse Universiteit vir 
Christelike Hoër Onderwys, Potchef- 
stroom, 1969. (390 pp. prys R3.90). 


Behalwe die erewoorde en voor- 
woorde wat altyd in so'n publikasie 
aangetref word, bestaan hierdie boek 
uit 27 artikels deur verskillende mede- 
werkers, waarvan 4 bydraes vanuit die 
buiteland is. Die artikels dek `n ge- 
weldige wye veld — kontemporêre 
wysbegeerte, bevolkingsvraagstukke, 
die kerk en sy eietydse reformasie, 
die verhouding owerheid en onder- 
daan, kommunikasie, die noodwendig- 
heid van die Christelike wetenskap, 
die tegniek, landbou as kultuuropdrag 
en so meer. 


In 'n resensie wat aan ruimtebeper- 
kinge onderworpe is, kan aan `n publi- 
kasie van hierdie aard nie reg geskied 
nie. Ons wil volstaan met die stelling 
dat oor die algemeen die artikels van 
hoogstaande gehalte is. Ek wil in be- 
sonder die artikels van proff. Stoker 
en Bingle noem, asook die twee arti- 
kels van prof. van Riessen. Prof. Sto- 
ker lewer altyd hoogstaande werk, 
maar hierdie artikel is een van die 
knapste wat hy ooit geskryf het. Ook 
prof. Bingle se artikel is geweldig 
prikkelend, veral waar ons in 'n tyd 
van onderwyshervorming staan. 


Soos te verwagte is, is die hele pu- 
blikasie `n werk geskryf vanuit `n 
bepaalde gesigspunt, naamlik die neo- 
Calvinisme waarvan Potchefstroom die 
vesting is. Die samebindende element 
tussen al die artikels is daarom ook 
die neo-calvinistiese lewens- en 
wêreldbeskouing en die wyse waarop 
dit op al die verskillende gebiede van 
toepassing is. 


Hierdie werk is van `n besonder 
hoogstaande gehalte en wie `n studie 
van die denkrigting maak, mag hier- 
die boek nie oorslaan nie. 


Prof. P. S. Dreyer. 


Klip en Kristal deur Roelf van Rens- 
burg. oortrekkerpers 1969. 49 bladsye. 
Prys R1.85. 


Daar skuil altyd iets aangrypends 
in `n goeie gedig. Die digvorm is by 
uitnemendheid die letterkundige genre 
wat die menslike emosies kan uitbeeld. 
In die hand van `n vaardige kunste- 
naar neem woorde, ritme en vorm dan 
'n houvas op jou as leser se emosies 

wat deur geen ander letterkundige 
vorm geëwenaar kan word nie. Die 
goeie gedig sal ook nie maar bloot 
rymelary wees nie. Daar sal iets 
dieper in skuil- `n boodskap, `n lied, 
'n klag, `n versugting. Die ware dig- 
ter sal ons konfronteer met iets meer 
as woorde. Hy sal ons te staan bring 
voor onsself. Ons sal sy gedig lees en 
onsself sien. Ons met ons verlange, 
ons vrees ons smart, ons frustrasie, 
ons drome en ons swye wanneer ons 
te staan kom voor die laaste vrae: Die 
vrae waarop daar geen antwoord is 
nie of waar ons die antwoorde nie 
ken nie. 


Ek het hierdie bundel gedigte gelees 
en aan myself gesê: Dit is mooi. Mooi 
omdat die digter se verse sing in 
pragtige taal en mooi beelde. Mooi 
omdat dit werklik gedigte is, en nie 
'n losse samegooiing van woorde son- 
der enige aandag aan vorm en pa- 
troon nie. Mooi omdat dit die leser 
nie verstrik in duistere metafisiese 
spekulasies waaruit geen gemiddelde 
mens enige sin of betekenis kan put 
nie. Mooi omdat dit mooi is. Daar 
mag kritici wees wat die digter daar- 
van sal beskuldig dat hy te veel aan- 
dag aan rym gee, dat sy benadering 
te star is, dat hy te veel aandag gee 
aan vorm. Maar `n digter wat son- 
nette kan skryf soos Stadssonnet; en 
koeplerend kan rym soos in die prag- 
tige: Ruiters, en aangrypende: Eregas, 
toon dat daar geen sprake van gefor- 
seerdheid in sy digwerk is nie. Hy 
sing soepel en spontaan. 


Hierdie bundel is 'n waardevolle by- 
drae tot die Afrikaanse poësieskat. 


G.C.V. 


Trekvoëls deur A. P. Grové. (Keur uit 
Afrikaanse reisverhale). Voortrekker- 
pers 1969. 198 bladsye. Prys R1.95. 


Prof. Grové kan geluk gewens word 
met hierdie bloemlesing reisverhale. 
Die reisverhaal is 'n genre wat in 
Afrikaans nog nie tot sy reg gekom 
het nie, alhoewel daar in die afge- 
lope paar jaar `n prysenswaardige 
nuwe belangstelling by skrywers en 
lesers vir hierdie skryfvorm ontstaan 
het. 


Hierdie bloemlesing bied aan ons `n 
pragtige blik op wat al reeds op hier- 
die gebied presteer is. Ons vind dat 
die hele Afrikaanse literatuurgeskie- 
denis gedek word deur die baie sin- 
volle seleksie wat deur die redakteur 
gemaak is. Die verskillende stukke is 











ook so gekies dat elkeen aan die 
leser 'n ander aspek van die kuns 
van die reisverhaal toon. 


Die redakteur van so'n werk het die 
onbenydenswaardige taak om vanuit 
al die boeke en geskrifte wat in aan- 
merking kom vir insluiting daardie ge- 
deeltes uit te haal, wat aan die leser 
werklik 'n getroue beeld kan gee van 
die verskeidenheid wat op hom wag 
as hy begin om reisverhale te lees. 
Die keuse is in hierdie geval deur 'n 
meester gedoen. Die bundel is voor- 
sien van `n deeglike inleiding uit die 
pen van die redakteur, asook pen- 
sketse van die skrywers wie se werk 
ingesluit is. 


Waarlik 'n aangename boek . wat 
keurig uitgegee is. 
G.C.V. 





Volk van God deur prof. C. Veenhof. 
Uitgawe van Buyten en Schipperheyn, 
Amsterdam. Prys f13.50. 


Die skrywer stel hom ten doel ,,om 
enkele aspecten van Bavincks kerk- 
beskouwing” na vore te bring, want 
hy leef tereg in die oortuiging dat 


onder alles wat in die laaste tientalle 
jare oor die kerk geskryf is, die 
standpunt van die groot Bavinck ,,nog 
ten volle actualiteit” besit. 


In ons snel veranderende wêreld 
word soms groot figure en hulle ge- 
skrifte te gou vergeet en dit tot skade 
vir kerk en teologie. Dit geld ook vir 
die suiwere denker, vir die Skrifge- 
troue dogmatikus van Kampen. Hy 
het nie soos sommige van sy tydge- 
note sisteme gebou en ,,skole” van 
enersdenkendes onder die teoloë van 
sy tyd in die lewe geroep nie, maar 
trou volgens die Heilige Skrif, soos 
hy dit verstaan het, sy dogmatiek ge- 
skryf. 


Aktuele sake kom in hierdie werk 
na vore soos die sigbare en onsigbare 
kerk, die kerk as instituut en orga- 
nisme, die ,,ene kerk en de vele 
kerken,” die Afskeiding, die begrip 
ekklesia (kerk) in die Nuwe 'Testa- 
ment. 


Oor die afskeiding in 1834 is die 
mening van Bavinck dat daarvan geen 
beginsel gemaak is nie. Dit was geen 
doel nie, slegs ,,een middel, een nood- 
saaklike, maar tegelykertyd een be- 





Ons is 'n gesin €,. 
van spaarders. * 
Ons spaar 
by die regte plek 
Volkskas. 


Vanjaar is Suid-Afrika se groot spaarjaar. 
Almal spaar. Ons spaar by Volkskas. Volkskas 
ge diens is flink, vriendelik en alomvattend. 
Volkskas se spaardeposito's het die afgelope 
drie jaar met 62% gestyg. Dis die vinnigste 
groeikoers in die Republiek. Soos ons 
spaargeld oploop, staan ons finansieel al 
hoe sterker. Ons Volkskas-spaarboekies 

is bewys van Pa se finansiële selfstandigheid 
en Ma se onafhanklikheid, en bewys dat 
Boet en Sus verstandig grootgemaak word. 


VOLKSKAS 


treurenswaardige middel” om tot een 
aan die norme van die Skrif beant- 
woordende kerkstaat te kom. 


Bavinck het daarop gewys dat vol- 
gens Calvyn daar 'n onderskeiding is 
tussen fundamentele en nie fundamen- 
tele geloofsartikels ,,om niet elke 
separatie te wettigen.” So het 
Calvyn aan Geneve na sy verbanning 
uit die stad geskrywe, ,dat al waren 
in die kerk van die stad allerlei on- 
Zuiwere leerstellingen binnengedron- 
gen, zy die kerk toch niet mochten 
verlaten omdat daarin de leer waarop 
de kerk gefundeerd wordt nog gevon- 
den wordt.” 


In teenstelling met hulle wat be- 
dui dat die ,ekklesia' net sien op die 
plaaslike kerk of gemeente, wys Ba- 
vinck na troue eksegese daarop, dat 
dit net so wel ook slaan op die kerk 
as 'n eenheid van plaaslike kerke of 
gemeentes. 


Prof. Veenhof het 'n goeie werk ge- 
lewer. Laat alle belangstellendes dit 
aanskaf. 


Joh. Dreyer. 










N 





— die bank vir alomvattende bankdienste. 
VOLKSKAS BEPERK (GEREG. HANDELSBANK). HOOFKANTOOR PRETORIA 


VZ seks 

DIÉ KINDERS SÊ 
HERVORMER 


HUISE IN 
BYBELSE TYD 


[7] Vervolg van vorige bladsy 


daar was gewoonlik ook `n waterbak 
of put vir water. Lees 2 Sam. 17 en 
dan sien julle hoe twee mense in so 
'n put weggesteek is. 


Die vloere van die huise was ge- 
woonlik van grond wat gelykgemaak 
en vasgestamp is. Soms is dit met 
klei en kalk gesmeer en soms ook met 
groot vierkantige, gekapte klip uitge- 
1ê. In die dae van die Romeine is 
klein vierkantige steentjies met ver- 
skillende kleure in patrone in die vloe- 
re uitgelê. Ons noem dit mosaiek. 


Al die huise het plat dakke gehad. 
Aan die buitekant van die huis is `n 
trap gebou na die dak toe. Die dak 
is gebou deur swaar balke van muur 
tot muur te lê. Kleiner balke is dan 
oorkruis daaroor gelê. Dit is weer be- 
dek met `n laag dun planke waaroor 
riet-, gras- of strooimatte gelê is en 
uiteindelik is dit bedek met `n laag 
nat grond of klei van omtrent tien 
duim dik. Hierdie laag is goed vasge- 
stamp en gerol met `n spesiale, swaar 
kliproller. N4 elke reënseisoen is hier- 
die laag weer oorgepak en gerol. Die 
Psalmdigter sê in Ps. 129:6 die god- 
delose is ,,soos die gras op die dakke 
wat verdor voordat 'n mens dit uit- 
trek.” Dit is natuurlik gras wat op- 
kom op die laag grond bo-op die dak. 

Die rykes se huisdakke was bedek 
met 'n laag teëls wat gemaak was 
van gebakte klei en dit kon maklik 
verwyder word. Dit was waarskyn- 
lik deur so 'n dak wat die vier vrien- 
de die verlamde man laat sak het, 
sodat Jesus hom kon gesondmaak. 
Die dak was 'n belangrike deel van 
die huis. Hier het die gesin bymekaar 
gekom om in die aand die rus en koel- 
te te geniet. Dit was op so 'n dak 
waar Petrus besig was om te bid, 
toe hy die gesig gesien het van die 
laken en die onrein diere daarin (Hand. 
10:9) Op die dak is ook graan en vrug- 
te gedroog en op so 'n dak het Ra- 
gab die spioene van Josua weggesteek 


Die meer bevoorregtes het ook nog 
'n bo-kamer op die dak gehad. Die 
Sunamitiese vrou het so `n kamer vir 
baar en vir ons gewys dat as ons in Sy 
het in so `n bo-vertrek die laaste 
pasga gevier. 


So was die huis in daardie tyd die 


huisgesin se bymekaarkomplek en hul- 
le beskutting teen gevare van buite. 
Hier' het hulle geslaap en saam ge- 
ëet en gebid. Is dit vandag nog So? 


M. en J. Roos. 





VASVRA 


Die antwoorde op al hierdie vragies 
sal julle in Genesis vind. Kyk eers 
hoeveel jy kan antwoord en soek 
dan die ander op: 


1. Hoe was die aarde voor die skep- 
ping? 

2. Wat het God op elke dag geskape? 

3. Wat het God laaste geskape? 


4. Noem twee bome wat God in die 
tuin van Eden geplant het. 


5. Watter riviere het deur hierdie 
tuin gevloei? 


6. Van watter vrug het Adam en Eva 
geeët? 


7. Wat het Adam en Eva nê die son- 
de as klere gedra? 


8. Waarmee het God hulle geklee? 
9. Wat beteken die naam Eva? 


10. Wat was die name van die twee 
Oudste seuns van Adam en Eva? 


13. 


14. 


18. 


16. 


M7é 


18. 


19. 


26. 


. Watter opdrag het God aan Noag 


gegee? 


. Watter lewende wesens is almal 


gered deurdat hulle 
was? 


in die ark 


Wat was die eerste taak war Noag 
verrig het nadat hy uit die ark 
gekom het? 


Wat wou die mensekinders nd die 
sondvloed doen sodat soiets hulle 
nie weer oorval nie? 


Watter naam is aan 'n groot bou- 
werk gegee? 


Waar is Abraham gebore? 


Watter priester van die Heilige 
God, wat in Salem gewoon het, 
het Abraham ontmoet? 


Wat was die name van die twee 
seuns van Abram? 


Wie was hulle moeders? 


Watter twee goddelose stede is 
deur die Here met swael en vuur 
verwoes? 


Almal reg is uitstekend. 
15 reg is baie goed. 





NIERE MOET 
SUUR VERWYDER 


U liggaam raak ontslae van die oor- 
tollige suur en giftige afvalstowwe in 
u bloed deur 9 miljoen klein, delikate 
nierbuisies of -filters. As gifstowwe in 
die niere of blaas u dwing om snags 
op te staan, of u laat ly aan senu- 
weeagtigheid, pyn in die bene, donker 
kringe onder die oë, rugpyn, seer ge- 
wrigte of oortollige suur, bestry hier- 
die gifstowwe en moeilikhede met die 
wetenskaplike Amerikaanse formule 
Cystex. Die heel eerste dosis begin 
u niere reeds help om van die oortol- 
lige suur ontslae to raak—en binne- 
kort voel u goos 'n nuwe mens. Koop 
Cystex (Siss-tex) vandag. 





STOP AANBEE 


Nuwe, Amerikaans geformuleerde 


CHINAROID stop die se en gejeuk 
aambeie binne 10 tot 0 ute. Die 
spesiale, antiseptiese bes dele laat 


seer, geswelde weefsels gou krimp en 
beter voel. Dan kan u in gemak werk, 
ry, loop en ait. Beëin u lyding vandag 


eog. Koop CHINAROID by die epteek 

SLEGTE VEL? 


KRY V.S.A.-ONTDEKKING 


Velontsierings aan gesig of liggaam, ek- 
seem, puisies, rooi skurwe jeukende vel, 
seer jeukvoete kom gou reg met NIXO- 
DERM. Stop gejeuk in 'n kits. Antiseptiese 
aksie genees. Maak vel sag, glad. skoon. 
Vra aptekers om NIXODERM. Verlewen- 
dig n vel. Nuwe grootte slegs 20c. 





ApORS Eis 


ar asemhaling, hoesbuie, geroggel en 
ks weens herhaalde aanvalle Van bron- 
@iale asma en brongitis, vernietig u 
gesondheid. Probeer vinnige MENDACO 
om verstopping te verlig, u lugpspe te laat 
verslap en dik, verstikkende slym te hel 
verwyder. Dan kan u lekker asemhaal, 
slaap en energie herwin. Kry MEN- 
Rd by apteke. Voel gou beter- 


PISTORIUS 


POSBUS 9 POTGIETERSRUS 





Koëperatiewe, Private en 
Staatsverskaffers: 


* 95.62% LEO Dolomitiese 
Landboukalk 


* 96.6% ALLESCA Super 
Kalsitiese Lbk. 


t KALKSTEENAMMONTUM- 
NITRAAT 26% N. 


* AMMONIUMSULFAAT 
21% N. 


* SINK Bemestingstof 





ONS PRESTIGE 
U WAARBORG! 





Etlike treinvragte daagliks. 
Geen vertraging. 


| Hou vriktunsie op UV menier—wiinneer U 26% 
op Ireingeld beSPAGr ( kinders onder 7 jar ry verniet!) 


BEPLAN U VAKANSIE VIR HIERDIE DATUMS: 


Begin die heenreis in die aangeduide tydperke en bespaar `n kwart van die gewone tarief. 















DATUM 


18 MAART '70— 
15 APRIL 770 


18 JUNIE '70— 
22 JULIE 770 


14 OKTOBER 70 


13 NOVEMBER '70— 

12 DESEMBER “70 
Konsessiekaartjies is onderhewig aan sekere 
minimumtariewe en is geldig vir een maand. 
Terugreise mag nie aanvaar word binne ses dae 
vanaf die aanvang van die heenreis nie. Kon- 
sessies geld nie vir die Bloutrein nie. 


MONUMENTE 
EN 


GRAFSTENE 


GEMAAK UIT DIE 
BESTE PRETORIA - GRANIET 


Word afgelewer en opgerig op 
enige dorp en plaas. 


VAN ENIGE STASIE IN 


DIE REPUBLIEK 


DIE KAAPPROVINSIE EN 
ORANJE-VRYSTAAT 


VERMOË 





DIE REPUBLIEK 


SUIDWES-AFRIKA 


(Heen- en terugreise mag nie op 27 en 30 Maart 1970 begin word nie) 


DIE KAAPPROVINSIE 


17 SEPTEMBER '7Z0— DIE REPUBLIEK 


DIE REPUBLIEK EN 
SUIDWES-AFRIKA 


DIE REPUBLIEK EN 
SUIDWES-AFRIKA 


Sitplekke kan tot drie maande vooruit bespreek 
word—bel net die besprekingskantoor by u 
naaste stasie of nog makliker, laat die S.A. 
Spoorwegreisburo of `n aangestelde reisagent 
al u reisreëlings tref, insluitende hotel- 
besprekings. 


Pryse en Katalogus 
Oop aanvraag! 


d. P. E. ROODE 


POSBUS 163 — FOON 306 
ERMELO 


NA ENIGE STASIE IN 
DIE REPUBLIEK EN 





PRYSE NA ELKEEN SE 

Pyn se Moses ... 


OTTO se 


VYF-AKSIE 
SENUWEE PYNPOEIERS 


PRYS: 17ic. en 374c. 


Nie net 'n gewone Hoofpyn 
Poeier nie. 


Seker die enigste pynpoeier met vyf 
bestanddele en eisusu vir 'n sekere 
doel. 


Duisende word elke dag vervaardig en 
verkoop. Is u een van die verbruikers? 
Indien nie, probeer OTTO'S vir Hoof- 
pyn, Jig, Rumatiek, Verkoue, Heupijig, 
Koorsagtigheid en enige ander pyn. 


OTTO'S verlig pyn binne enigé oom- 

blikke. OTTO'S bring genesing aan en 

verban pyn. OTTO'S kalmeer en voed 

die senuwees. OTTO'S breek verkoue 
en koors. 


As daar nie pyn en moeilikheid in die 
wêreld was nie, sou alles uit pret be- 
staan het. Ongelukkig is die grootste 
vyand PYN. Die vyande van alles wat 
leef en asem haal. Ja, pyn wat genot 
vernietig, die lewe bemoei en swart- 
galligheid verwek en selfs kan lei tot 
senuweeswrakke. Maar vra uself of dit 
nodig is in die moderne wêreld? Nee, 
glad nie! Hou net 'n pakkie OTTO se 
poeiers byderhand, die vyfaksie poeier, 
wat pyn se moses bly, die senuwees 
kalmeer en lewenslustigheid verskaf. 


Na jare van navorsingswerk 
bied ons u aan 


OTTO SE BOEGOE EN 
JENEVER PILLE 


OM DIE NIERE EN BLAAS TE 
REINIG 


Prys: 3Bc. 


In smaaklike Pil vorm, is dit 'n heel 
ander storie. Die `Pille is saamgestel 
grotendeels uit die ekstrakte van Boe- 
goe en Jenever met ander stowwe. 
Boegoe en Jenever is welbekend. Ook 
die mediese waarde en smaak. Maar 
om u bloed, lewer en blaas te suiwer 
tesame met 'n sagte lakseermiddel. 
Besonder goed vir Jig en Rumatiese 
leiers om die Pille $aam het OTTO se 
vyfaksie senuwee en pynpoeiers te 
gebruik. 


Dr. Collin se Pille 


PRYS: 46c. 
VIR GAL EN LEWER 


Blakende gesondheid is die teenoor- 
gestelde van die volgende klagtes: 


Nare hoofpyne, 

Gal aanvalle, 

Bitter mond, 
Aangepakte tong, 
Hardlywigheid, 
Vlekke voor die oë, 
Opgeblaasde gevoel, 
Lusteloosheid, 
Sooibrand, 

Geel gelaat. 


DIE OORSAAK: 
Lewer, Gal en Hardlywigheid 


Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 
Terselfdertyd is gal vloeistof ook die 
natuurlike lakseermiddel en behoed- 
middel, dit verhoed die onnatuurlike 
vergaan van voedselware in die inge- 
wande. 


Die lewer kan te veel of te min gal 
vervaardig en dan volg al die. vermelde 
moeilikhede. 


Oor ryke voedsel, gemengde etes, te 
veel vleis, vet, en gebak veroorsaak 
oortollige gal wat dan in die galblaas 
bewaar word, en dan volg al die 
bekende kwale bo vermeld. 


Word te min gal vervaardig, is dit 
gewoonlik hardlywigheid en 'n bleek 
gelaatskleur. 


Dit is hoe Dr. Collins se pille saam- 
gestel is om albei, lewer en galblaas te 
reinig en u van die klagtes te verlos. 
Sterk lakseermiddels soos kasterolie, 
ens., is slegs tydelike verligting. 


Vir oortollige gal, wat alles veroorsaak 
behalwe hardlywigheid, is die behande- 
ling stadig maar seker. Dr. Collin se 
Pille. — Neem een pil drie keer per 
dag na ete vir 3-4 dae. Dan een pil 
soggens en saans vir 7 dae. Neem elke 
pil saam met 'n glas vol water. Hard- 
lywigheid kan verhoed word deur 6-8 
glase water gedurende die dag te drink 
dan met slapenstyd een of twee Dr, 
Collin se Pille. 


Onthou: Dr. Collin se Pille vir Lewer 
en Gal moeilikhede. 


OTTO se 
TIEMIE STROOP 


PRYS: 26c. 
DIE KLEINSPAN SE VRIEND 


Vir Hoes, Kroep, Verkoue, Koors, Kink- 

hoes en enige bors aandoeninge. Dié 

is seker die enigste Tiemie Stroop so 

bemark vir die gebruik van Babas en 

Tiemie bevat die gesonde ontsmet- 

tingsmiddel naamlik ,,Thymol” wat 
Kindertjies. 


kroepagtige borskwale dadelik verlig 
deur die slym vloeibaar te maak en 
verstoppings in die lugpype te voor- 
kom. Bestanddele word ook by die 
smaakvolle stroop gevoeg om koors 
te breek, slym op te bring, hoes te 
bestry en hardlywigheid te voorkom. 
Kindersiektes laat u skrik, maar met 
OTTO SE TIEMIE STROOP is u heel- 
veilig, vernaam as kinders vals ver- 
koues het met tande kry. 


Dié middel is uitstekend vir Babas en 
Kinders tot 8-10 jaar en dit is smaak- 
vol 


Senuwees | Senuwees ! 


DIE ALOMBEKENDE KLAGTE IN 
DIE MODERNE WÊRELD 





DIE ANTWOORD. 
DIE GEURIGE ROOI STROOP! 


OTTO SE SENUWEE EN 
VERSTERKINGSMIDDEL 


Die algemene versterkingsmiddel vir 

lusteloosheid, senuweeswakheid, sleg- 

te eetlus, bloedarmoede, slaaploosheid, 

moegheid, bewerigheid en 'n snaakse 
gevoel op die maag. 


Wel, indien u so voel, is OTTO SE 
SENUWEE EN VERSTERKINGSMIDDEL 
u enigste toevlug! 


Die Brein en Rugmurg is die hoof 
senustelsel... ,,Hulle voedsel is ryk, 
skoon bloed.” Vanuit die ruggraat sprei 
die hele senuweestel, elk bedoel vir 'n 
sekere deel van die liggaam. Word een 
of ander senuwee gestoor of ooreis, 
dan volg die bovermelde kwale, geken- 
merk deur die kortgebondenheid. 


Die toevlug — Otto se Senuwee en 
Versterkingsmiddel. 
DIE PRYS: 65c. 
32 dosie. 


Weier a.u.b. plaasvervangers, dring aan op die egte met hlerdie geregistreerde handelsmerk. Oral 


jy 


verkrygbaar of direk van Apteker. 

